خۆرئاوای جووڵاو، خۆرهەڵاتی وەستاو\n(376) جار خوێندراوەتەوە\nمرۆڤی خۆرئاوایی(غەربی) تا ئێستا كۆمەڵێك قۆناغی پەرەسەندن و وەرچەرخانی تێپەڕاندووە كە مرۆڤی خۆرهەڵاتی(شەرقی) هیچكام لەو قۆناغانەی تێنەپەڕاندووە. لە سەدەی پانزەیەمەوە تا كۆتاییەكانی سەدەی هەژدەیەم مرۆڤی خۆرئاوایی بە كۆمەڵێك وەرچەرخاندا هاتووە كە مۆدێرنە بەرهەمه‌كه‌يه‌تى.\nڕێنیسانس لە سەدەی پانزەیەمدا، گەڕانەوە بوو بۆ یۆنان و مەوداوەرگرتن و ڕەخنەكردنی سەدەكانی ناوەڕاست بوو. ڕێنیسانس بووە كۆڵەیەكی پتەو بۆ مرۆڤی خۆرئاوایی تا بتوانێت ڕەخنەی سەدەكانی ناوەڕاست بكات و مەودای لێ وەرگرێت، یان بە دەربڕینێكی تر خۆی لێ دابڕێت.\nسەدەی شازدەیەم، قۆناغی ڕیفۆرمی دینییە. كەسانێكی وەك مارتن لۆتەر و كاڵڤین، تەفسیری شەخسییان بۆ كتێبی پیرۆز كردە شتێكی باو و دەسەڵاتی كڵێسای كاسۆلیكیان لاوازكرد. بەم جۆرە، پرۆتستانیزم كە بە وتەی ماكس ڤێبەر زیاتر لەگەڵ سەرمایەدارییدا دەگونجا، لەدایكبوو.\nلۆتەر جەختی لەسەر باوەڕی شەخسی و تاكەكەسی دەكردەوە. ئەو، دین و دینداریی لە دنیای دەستەجەمعیی سەدەكانی ناوەڕاستەوە گواستەوە بۆ دنیای تاكەكەسی و ئاگایی تایبەتیی [مرۆڤەكان] و لە دنیای دەستەجەمعیی مرۆڤەكانی ڕزگاركرد. ئەم فەردانیەتە، دواتر بووە كۆڵەكەی كۆمەڵگای مەدەنی و لیبراڵ‌دیموكراسی و زەمینەی بۆ عەقڵانیەتەكەی دیكارت و درووستبوونی سوبێكت/من‌ه‌كەی ئەو خۆشكرد. چیتر ئەو دینە یەكپارچەیەی سەدەكانی ناوەڕاست بوونی نەبوو كە دەبوو شەریعەت پیادەبكات و كڵێسا بەسەر سەریەوە وەستابوو و حوكمییشی دەكرد. چیدی بەشێوەیەكی سەرەكی فەردانی ببووەوە. بەم جۆرە، ئەو زەمینەیەش خۆش ببوو كە دین بەرەو دونيای تاكەكەسی بڕوات. ئەم جووڵەیە داهاتوویەكی نەخشاند كە دین چارەسەركەری كێشە یاسایی و سیاسییەكانی مرۆڤ نەبێت و یاسا بدرێتە دەستی یاساناس و سیاسەتیش بە دەستی سیاسەتمەدار.\nسەدەی حەڤدە، سەدەی گومانی مۆنتێنی‌یە. "یەقین و دڵنیاییەكان"ـی سەدەكانی ناوەڕاست دەخرێتەلاوە و "گومان" جێی دەگرێتەوە. گومانی دیكارتی و ڕوانینی ماتماتیكی بۆ جیهان: سەدەی درووستبوونی سوبێكت- منی بیركەرەوە كە لە هەموو جیهان و تەنانەت لە "منی خۆم"يش دەكۆڵێتەوە. سەدەی حەڤدە، قۆناغێك بوو كە زەوی مەركەزییەت و ناوەندێتیی خۆی لەدەستدا. گالیلۆ هاواری لێ هەستا و وتی: ئەوە زەوییە بە دەوری خۆردا دەسوڕێتەوە. نە خۆر باوكی جیهانە و نە مادەش دایكێتی. كۆپەرنیك پێشتر ئەوەی سەلماندبوو كە ئەوە زەوییە بە دەوری خۆردا دەسوڕێتەوە، و خۆریش تۆپەڵێكە لە مادە تواوەكان و گازە جۆراوجۆرەكان. مرۆڤ لەمەبەدوا فێری ئەوە بوو كە بۆ ناسینی سرووشت، چیتر سەیری سرووشت خۆی بكات نەك سەیری تەئویل و ڕاڤەی كتێبی پیرۆز، جا سەیركردنێكی وردیش! گەر چاوێكیش ناتوانێت بەوردی سەیربكات ئەوا دەتوانێت لەپشتی تەلیسكۆب و میكرۆسكۆبەوە سەیربكات.\nبەهۆی ئەم سەیركردنەوە، ئوستورە لە سرووشت داماڵرا و سرووشت ڕاز و تەمومژی خۆی لەدەستدا.\nنیوتن، تیۆری میكانیكی جیهانی بە جۆرێك داڕشت كە جێی ئوستورەی تیا نەدەبووەوە؛ و دیكارتیش بەهۆی گومانە گەورە فەلسەفییەكەی خۆیەوە تێكڕای بیروباوەڕەكانی ڕابردووی خستە ژێر پرسیارەوە. ئەپستمۆلۆژیای بنیاتنا و "سوبێكت" و "ئۆبێكت"ـی لێكجیاكردەوە. دیكارت لە مۆنتینی‌یەوە "گومان"ـی وەرگرت بەڵام نەشدەكرا بەهۆی گومانی مۆنتێنی‌یەوە بنەمای شارستانیەتی مۆدێرن داڕێژیت. دیكارت بەهۆی "من بیردەكەمەوە، كەواتە هەم"ـەكەی خۆیەوە پێگەی ئەرخەمیدسیی مۆدێرنەی وەرگرتەوە. كەواتە "منی بیركەرەوە"، بووە بنەمای شارستانیەتی مۆدێرن. كەواتە دووان لە بنەما و كۆڵەكەكانی مۆدێرنە درووستبوو كە بریتی بوون لە فەردانیەت(تاكگەرایی) و "عەقڵ"ـی مۆدێرن.\nسەدەی هەژدە، سەدەی داماڵینی ئەفسوون و ئوستورەیە لە جیهان. سەدەیەك كە بە وتەی ماكس ڤیبەر، جیهان ڕووبەڕووی "لەئەفسوون‌داماڵین" دەبێتەوە و خوداكان هەڵدێن و باردەكەن. دێو و درنج و فریشتەكان چیتر لە لێكۆڵینەوە و پشكنین و تاوتوێی زانستیيدا جێیان نابێتەوە. بۆیە زەینە لەئوستورەداماڵراوەكە ئامادەی ئەوە دەبێت زانستە جیاجیاكان داڕێژێت و بنیاتیان بنێت. سەدەی هەژدە، سەدەی ڕۆشنگەرییە. سەدەی ڤۆڵتێر كە قسەكەر و داكۆكیكاری ئازادیی تاكەكەس و ڕێزگرتنە لە عەقڵی مرۆڤ. سەدەی مۆنتسكیۆ و دابەشكردنی دەسەڵاتەكان تاكو كەسی فەرمانڕەوا نەبێتە تاكەدەسەڵات و تاكە زلهێز، تاكو دەسەڵاتەكانی حكومەت یەكتری كۆنترۆڵبكەن بۆ ئەوەی حكومەتەكە ملهوڕ و ستەمكار دەرنەچێت.\nلەلایەكی ترەوە، تاكگەراییەك هاتەئاراوە كە بووە كۆڵەكەیەكی بەهێز بۆ مۆدێرنە. ئەم تاكگەراییە، فەزایەكی بۆ خۆی درووستكرد تاكو كەس نەتوانێت دەستدرێژیی بكاتەسەر. پەیوەستبوون بە میتافیزیك و فریشتە و وەحی و هتد، بەشێوەیەكی سەرەكی چووە ناو ئەم فەزا شەخسییەوە و لەوێ درێژەی بە ژیانی خۆی دا.\nئێستا ئیدی مرۆڤی خۆرئاوایی، لەگەڵ قۆناغی هەزارساڵەی سەدەكانی ناوەڕاستی خۆیدا دابڕابوو. ئەو قۆناغەی كە كتێبی پیرۆز و كتێبە 22 بەرگییەكەی ئاگۆستین بەناوی "شاری خوا" بنەمای هەموو مەعریفەی مرۆیی بوون. كتێبی "شاری خوا"ـی ئاگۆستین دەرهەق بە دوو پرس، وەڵامێكی ناكۆك و نەرێنیی لەگەڵ بیركردنەوەی مۆدێرندا هەبوو. یەكیان ئەپستمۆلۆژیا(تيۆرى زانين) و ئەویتریش ئێستاتیكا(جوانیناسی). نەریتەكەی ئاگۆستین، تێكەڵەیەكە لە مەسیحیەت و فەلسەفەی ئەفلاتوون. یان وردتر بیڵێین، تێكەڵكردنی ئەفلۆتین و مەسیحیەتە. ئەگەر لە یۆناندا، فەلسەفە و فەلسەفەی سیاسی لە ئوستورە و دین جیابووبێت؛ ئەوا لە سەدەكانی ناوەڕاستدا شێوازێكی دینیی گرتەخۆی و باوەڕ(ئیمان) دەخرایە پێش ئەرگۆمێنت و بەڵگاندنی فەلسەفییەوە. بۆیە نەریتی ئاگۆستینی، تا ئەو جێیە ئەفلاتوونی‌یە كە ئەم فەلسەفەیە پاڵپشتێك بێت بۆ بیروباوەڕه دینییەكانی. كەواتە فۆرمە نەمرە ئەفلاتوونییەكان، بە جۆرێك لە جۆرەكان، پەیوەستدەبێتەوە بە ئادەمی بەر لە كەوتن (هبوط) و عالەمی مەلەكوتەوە. لە بواری ئەپستمۆلۆژیاشدا، ئەفلاتوون بۆ گەیشتن بە زانین/ناسین، بایەخ بە هەستەكان و ئەزموون نادات و تەنانەت بە شتێكی گومڕاكەر و سەرلێشێوێنەریشی دادەنێت. وەك ئەوەی لە نمونەی بەناوبانگی ئەشكەوتەكەیدا، گاڵتە بە ئەزموون(تەجرەبە) دەكات. ئەو دەڵێت تەنیا بەهۆی "بیرهێنانەوە"وەیە كە دەستمان بە حەقیقەتە ماتماتیكییەكان و زانین دەگات. بیرهێنانەوەی ئەو مەعریفەیەی كە ڕۆح لە بوونی پێش ژیانی سەرزەویدا لە جیهانێكی تردا هەیبووە.\nنەریته‌كه‌ی ئاگۆستین، بەهۆی پێناسەكردنی دوو جۆر ڕووناكیی مادی و نامادییەوە، پرسی ئەپستمۆلۆژی دەخاتەڕوو. ڕووناكییە مادییەكە جیهان ڕووناكدەكاتەوە و ڕووناكییە نامادییەكەش دەبێتەهۆی ئەوەی مەعریفەمان دەربارەی جیهان هەبێت. بۆیە ئەزموون، زانین و مەعریفە دەشێوێنێت و گرنگیدان بە ژیانە خاكییەكە و هەستە بێ‌بەهاكانی مرۆڤ، دەبێتەهۆی گومڕابوون لە گەیشتن بە حەقیقەتدا. كەواتە لەو ئەپستمۆلۆژیایەدا كە بڕوای بە "بیرهێنانەوە"یە، بەهەشتی دەركراو هیی فۆرمە نەمرەكانە یاخود هەمان فۆرمە نەمرەكانی ئەفلاتوونە. بیرهێنانەوە، كۆڵەكەی ئەپستمۆلۆژیای نەریتی ئاگۆستینییە كە ڕێك دەكەوێتە بەرامبەر ئەپستمۆلۆژیای مۆدێرنەوە.\nبەڵام لە كایەی ئێستاتیكادا نەریتی ئاگۆستینی پێی وایە مرۆڤ لەم جیهانەدا بەرەنجامی نافەرمانی و كەوتنی یەكەمە. لەسەر بنەمای ئوستورەی خەلقكردن لە كتێبی پیرۆزدا، هەر لە سەرەتای لەدایكبوونەوە مرۆڤ بە كائینێكی گوناهبار دەزانێت. لێرەوەیە كە غوسلی تەعمید(لەئاوهەڵكێشان) ئەنجامدەدەین تاكو مناڵ لە پیسی و چەپەڵی داشۆرین. كەواتە تێڕوانینێكی لەم جۆرە، پێی وایە مرۆڤ ئاڵاو و ئالودەیە بە گوناه. بۆیە شایستەی ئازار و عەزابە. گوایا ئازار جوانە. ستایشی ئازار دەكرێت و شتێكی پیرۆزیشە. دەتوانین ئەمە لە تێكڕای تابلۆ و نیگارەكانی سەدەكانی ناوەڕاستدا بەدیبكەین. ئازار، شتێكی قەشەنگە. گوایا جیهان جێی بەختەوەری و شادی نیە.\nئەمە ئەو جیهانەیە كە كوڕی خواوەند بە تاجی خاراوە لە خاچ دراوە و جیهانێكە كە هەموو ژنان و پیاوان بەهۆی ئازارچەشتنەوە ڕزگاریانبووە. بۆیە ئازار جوانە و بەپێچەوانەی سەردەمی مۆدێرنەوە كە لە هیدۆنیزم(چێژپەرستی)دا چێژ بە شتێكی جوان دەبینرێت.\nبەر لە ڕێنیسانس، كۆمەڵێك گۆڕانكاری لە خۆرئاوا ڕوویدا كە زەمینەی بۆ ڕێنیسانس خۆشكرد. لە سەدەی یانزەدا، نوسینەكانی ئەرستۆ و ئایدیاكانی ئیبن ڕوشد گومانێكی خستە ناو نەریتی ئاگۆستینییەوە. نۆمیناڵیستەكانی وەك ڕۆسلین، ئابلارد و ئاكام دەیانوت چەمكەكان و ناوە گشتییەكان تەنیا شتانێكی زەینیین. لەفز و وشەن و هیچی تر. تاكەتاكە و دانەدانە بوونیان هەیە و دنیایەكی نەمر و ئایدییاڵیش بوونی نیە تاكو نوسخە كامڵەكەیان لەوێ پەیدابكرێت. نۆمیناڵیستەكان(ناوگەراكان) بیروباوەڕی ئەفلاتوونییان خستە ژێر پرسیارەوە. كەواتە لەلایەن دوو ڕوانگەوە. نەریتی ئاگۆستینی لە بواری ئەپستمۆلۆژیا و ئێستاتیكادا خرایە بەر گومان و ڕەخنە. نۆمیناڵیستەكان لەو بڕوایەدا بوون كە شتەكان دەكەونە پێش چەمكەكانەوە. پرسی كۆنكرێت، دەكەوێتە پێش پرسی ئەبستراكت و تەجریدیاتەوە. كاتیگۆرییە گشتییەكان(كلیات) لە دەرەوەی زەینەوە بوونیان نیە. هەموو ئەمانەش دەكەوتە دژایەتییەوە لەگەڵ فەلسەفەی ئەفلاتوون و سەرەنجامیش فەلسەفەی نەریتی ئاگۆستینییەوە.\nسەرەنجامیش تۆمای ئەكوینی لە سەدەی سیانزەدا توانیی مەسیحیەت لە تێڕوانینە ئەفلاتوونییەكە پاكبكاتەوە و ئەرستۆ و مەسیحیەت پێكەوە بگونجێنێت. هەروەها تەومیزم(Thomism ) لەدایك ببێت كە نرخێكی دوولایەنەی دەدایە مرۆڤ. لەپاش ناوخۆی كڵێسا، نیگای تازەی تر بە ڕووی جیهاندا پشكووت. نیگایەك كە لە واقیع ڕادەما و لێى ورد دەبووەوە. لە ڕووكاری جیاجیاوە لێی دەڕوانی. دیقەتی تیا دەنواند. ئەم نیگا تازەیە، ڕاپەڕینێك بوو دژی سوبێكتیڤیزمەكەی ئاگۆستین كە لە ڕێنیسانسدا خۆی دەرخست.\nلە تابلۆكاندا سەرنج دەخرایە سەر سرووشت. سەرنج بۆ سەر شتە تاك و دابڕاو و سەربەخۆكان. هەر ئەمانە بوون كە یاسا پێرسپێكتیڤ و ئەناتۆمی و توێكارییەكانیان كەشفدەكرد. باخ و كۆنسێرتۆ ڤیۆڵین(Violin concerto)ـەكانی ڤیڤاڵدی گوزارشتێك بوون لەم سەرنج و ئاوڕدانەوەیە.\nلەڕووی ئەپستمۆلۆژییشەوە، گۆڕان ڕوویدا. لە تابلۆكانی سەردەمی ڕێنیسانسدا، مریەم جوانە نەك لەبەر ئەوەی هێمای ئازارە بەڵكو لەبەر ئەوە جوانە كە پاشای مەلەكوتی هێناوە بۆ دونیا. پاشایەك كە پەیامهێنەری بەختەوەری و جوانی و شادی و دادپەروەرییە.\nڕۆمانیش لەپاش ڕێنیسانس لەدایكبوو. بە وتەی هۆسرێڵ، هەموو بوار و لقوپۆپەكانی بیركردنەوە خرایە ئەستۆی زانستە جیاجیاكان. ئەوە تەنیا بوون(وجود) بوو كە هەروا مایەوە. پێشتر ئەوە ئوستورەكان بوون تەفسیری "بوون"یان دەكرد. لەوە بەدوا ژانری ڕۆمان لەدایكبوو تاكو تەفسیری بوون بكات. بۆیە سێرڤانتس، دۆنكیشۆتی ناردە ناو جیهان تاكو ناكۆكییەكانی دونیای ئەفسانەیی شاسوارییانە، لەگەڵ واقیعدا بخاتەڕوو. ڕەنگە بتوانین سێرڤانتس بە یەكەمین كەس بزانین كە پەرژاوەتە سەر (لە ڕاز داماڵینی جیهان). لەم ڕووەوە سێرڤانتس پێشەنگی ڕۆشنگەرانی سەدەی هەژدە بوو.\nلەلایەكی ترەوە، تاكگەراییەك هاتەئاراوە كە كۆڵەكەیەكی بەهێز بوو بۆ مۆدێرنە. ئەم تاكگەرایی و فەردانیەتە، ڕووبەرێكی بۆ خۆی درووستكرد كە كەس نەیدەتوانی دەستدرێژی بكاتە سەری. پەیوەندی لەگەڵ میتافیزیك و فریشتە و وەحی و هتددا، بەشێوەیەكی سەرەكی چووە ناو ئەم ڕووبەرە شەخسییەوە و لەوێدا درێژەی بە ژیانی خۆی دا.\nمۆدێرنە كۆمەڵێك دەسكەوتی تەكنۆلۆژیی هەبوو كە هەموو جیهانی گرتەوە و گەیشتە ئەوپه‌ڕی دونیاش كە ئێمەی لێ دەژین؛ گەیشتە مرۆڤی خۆرهەڵاتی كە لەگەڵ ژمارەیەكی زۆر ئوستورەدا دەژیا كە لە زەینیدا بوو، هەروەها لەگەڵ ژمارەیەكی زۆریش پەیوەندیی خێڵەكی و عێله‌كى و عەشیرەتى‌دا. ئەم مرۆڤە تاكگەرایی ئەزمووننەكردووە، كە من خۆم لەوێوە دێم. لە قۆناغی ئامادەیی و زانكۆ زانستە جیاوازەكانی وەك فیزیا و كیمیا و میكانیك دەخوێنێت و تێكەڵیاندەكات بە ئوستورەكانی خۆیان و هێندە بە شێوەیەكی سەیر ئەم دووانە تێكەڵ بە یەكتر دەكات كە مرۆڤ سەری دەسوڕمێت. چونكە نایەوێت ئوستورەكانی خۆی لەدەستبدات. گەر لە خۆرئاوا زانستەكان لەگەڵ لەئوستورەداماڵیندا هاتبنەئاراوە، یان باشترە بڵێین زانستەكان بەرهەمی لەئوستورەداماڵین بووبن، كەچی لە [خۆرهەڵات] ئوستورە و زانستەكان بەناو یەكدا چوون و تێكەڵەیەك درووستدەبێت كە هەر بە ناو، كیمیا و فیزیا و كۆمەڵناسیین و توانای خۆگری و گەشەیان نیە. هەروەها پێویستیان بە زەینێكی لەئوستورەداماڵراوە كە لە خۆرهەڵات بوونی نیە. بۆیە گەشەناكەن و بنیاتنانرێن [جێی خۆیەتی لێرەدا بەكورتی ئاماژە بەوە بكەین كە دنیای مۆدێرنیش خاوەنی ئوستورەی خۆیەتی كە جیایە لە ئوستورە كۆنەكانی پێش مۆدێرنە، گەرچی بەشێوەیی دالەكتیكی بڕێك لە پاشماوەی ئوستورە كۆنەكانیش تێكەڵ بە دیاردە مۆدێرنەكان بوونە].\nسەرەڕای ئەوەی پەیوەندییە كۆمەڵایەتییە پێشمۆدێرنەكان چیتر بوونیان نیە، بەڵام پەیوەندییە مۆدێرنەكان و كۆمەڵگای مەدەنییش درووستنەبووە چونكە هێشتا فەردانیەت و تاكگەرایی درووستنەبووە. ئێمە لە خۆرهەڵات تووشی دابڕان نەهاتووین لەگەڵ دوو دیاردەی مێژوویی هەستیاردا، یەكیان زەینی ئوستورەییە و ئەویتریش عێل و عەشیرەت و قەبیلەیە. گەر عێل و عەشیرەت بونیادە ماتریاڵییەكەی خۆیشیان لەدەستدابێت ئەوا فۆرمە زەینییەكەی خۆیان پاراستووە و لە هەڵسوكەوتە كۆمەڵایەتییەكاندا ڕەنگیانداوەتەوە. چ لە دەسەڵات و فەرمانڕەواییدا و چ لە تەشكیلاتە كۆمەڵایەتییەكاندا سەر بە هەركوێدا دەكەیت هەڵسوكەوتەكان هەڵسوكەوتی خێڵەكی و قەبیلەیین. یان بە دەربڕینەكەی خۆمان، باندبازی و پێڕپێڕێن دەكەن و هەر باندێك جۆرێكە لە هۆز و قەبیلە. بەبێ باند ناتوانیت لە دەسەڵاتدا بمێنیتەوە وەكچۆن بەبێ باند ناتوانیت لە پێگەی ئۆپۆزسیۆندا بمێنیتەوە. لە هەردووكیاندا، پێویستە لەناو باندەكەدا بمێنیتەوە واتە لەناو قەبیلەكەدا بیت و بەشێوەی قەبیلەیی و خێڵەكی بجووڵێیتەوە تاكو خێڵ و قەبیلە قبوڵت بكەن. تاكو دانت پیا بنێن و بەڕەسمی بتناسن. بەبێ خێڵ و قەبیلە هیچ نیت، هیچی هیچ. لە تەشكیلاتە كۆمەڵایەتییەكانی وەك سەندیكا و سنف و یەكێتییەكان و ئەنجومەنەكانیشدا هەر دەبێت بڕۆیتە ناو قەبیلە، وەك قەبیلە ڕەفتاربكەیت و قوڕ بە سەرت گەر بێتو فەردانیەت بنوێنیت. گەر وابكەیت ئیتر هیچ نیت. ناووناتۆرەی فەردانی و تاكڕەوت پێوە دەلكێنن. پێت دەڵێن جاسوسیت و داردەستی ئیمپریالیزمیت و چی و چی. گەر دەتەوێت سەرت نەیەشێت، قەبیلە قبوڵكە و ئیتر بوونه خۆرهەڵاتییەكەی ئێمە وایە.\n"ئێمە"ـى خێڵەكی و قەبیلەیی جێی ڕێزە و "من"ـی مۆدێرنیش سەر بە ئیمپریالیزم و شارستانیەتی پاتاڵی خۆرئاواییە و ...چی و چی. هەموو ئەمانەش كاردانەوەن بە ڕووی مۆدێرنەدا، كاردانەوە بە ڕووی دابڕان لە ڕابردوو. یان بەردەوامیدانە بە ڕابردوویەك لەمڕۆدا كە بەهۆی تەكنۆلۆژیاوە گۆڕاوە و ئەویش بەرهەمی بیركردنەوەی زانستی و مۆدێرن-ـە. بەڵام دیسان ڕابردوو هەر زیندووە. نەدراوەتە بەر ڕەخنە. تووشی دابڕان نەهاتووين لەگەڵیدا. بۆیە ژمارەیەكی زۆر بزاڤمان هەیە كە دەیانەوێت بمانگەڕێننەوە بۆ ڕابردووە پیرۆزەكەمان! كتوپڕ ڕابردوو لەبەر چاوماندا زیندوودەبێتەوە و هەڵدەسێتەوە سەرپێ و تووشی حەپەسانمان دەكات. وەك‌بڵێی ماموتەكان[Mammuthus-جۆرێكی لەناوچووی فیل كە گوزارشتە لە شتی كۆنیش] زیندوودەبنەوە و هەناسەدەدەن. ئەلقاعیدە و تالیبان درووستدەبن. مەلا عومەر و بنلادن نەغمەی زیندووبوونەوەی ڕابردووەكان دەچڕن. تۆڵەی چاو لەبەرامبەر چاو و دەست لەبەارمبەر دەستدا، جێی یاسای جینایی مۆدێرن دەگرنەوە[...]. ئیتر بەم جۆرەیە چونكە ئێمە هێشتا ئەو گۆڕانكارییە بنچینەییانەمان ئەزمووننەكردووە كە مرۆڤی مۆدێرن ئەزموونیكردووە. هێشتاش دیلی بونیادە مێژوویی و كەلتورییەكانی خۆمانین. ئەم بونیادە كەلتورییانە، وەكو زنجیرێك لە قاچمان ئاڵاوە و توانای ڕێكردنی لێ‌سەندووینەتەوە.\nبەهۆی ڕەخنەكردنی بونیادە كەلتورییەكانەوەیە، بەهۆی خۆداماڵین لە ئوستورەوەیە، بەهۆی زەینێكی ڕەخنەگر و عەقڵی مۆدێرنەوەیە كە دەتوانین زنجیرەكان لە پێی مرۆڤی خۆرهەڵاتی بكەینەوە و بەسانايى بیخەینە سەر ڕاسته‌ڕێى وەرچەرخانی مۆدێرن. ئەم زنجیرانەش كۆمەڵێك بونیادی كەلتوریین كە ڕەخنە نەكراون، كە مرۆڤی خۆرهەڵاتی ناتوانێت مەودایان لێ وەربگرێت و سەیریان بكات. بەهۆی ئەوانەوەیە كە دڵی لێدەدات. بە چاوێكی عەقڵانییەوە سەیریان ناكات. لە سندووقێكی داخراودا هەڵیگرتوون. هەركەس بیەوێت لەم سندووقە نزیكبێتەوە، ئیتر وەك داردەستی [بێ‌ئەخلاقی] و ئیمپریالیزمی كەلتوری و هێرشی كەلتوری و هەڵگەڕاوە و بەكورتییەكەی وەك [بێ‌ئەخلاق] و بێ‌نیشتمان و غەربزەدە سەیردەكرێت. گوایا پێویست بەوە دەكات كە سندووقی مەعاریف بە پیرۆز بهێڵرێتەوە. ئاوێنەڕێژ و نقێمڕێژی بكرێت و بەردەوام ستایشی بكرێت. ئەم سندووقی مەعاریفە، موقەدەس بوو و هەموو شتێكی تیا دەستدەكەوت. هەرشتێك لە كەلتوری مۆدێرنی خۆرئاوادا بووبێت ئەوا ئێمەش دەمانتوانی لە [ئیسلام و] مەعریفەكانی خۆماندا بیدۆزینەوە و بۆی بگەڕێین. لە نوسینەكانی ابوریحان [و مەحوی و نالی و غەزالی و ئیعجازی قورئان]دا بۆ نیوتن و گالیلۆ و ئەنیشتاین دەگەڕاین و دەماندۆزینەوە.\nتەنانەت هەندێ جاریش كە پرسیاردەكرا خۆ ئەنیشتاین لە پارادایمێكدا تیۆرە ڕێژەییەكەی خۆی بنیاتدەنێت كە جیاوازە لە میكانیكی نیوتن. كاتێك دەوترا ماتماتیكی ئەقلیدسی بنەمای میكانیكی نیوتنی و ماتماتیكی ڕیمانی بنەمای میكانیكی ئەنیشتاینی‌یە ئیدی ناتوانرێت هەردووكی لە كەسێكی دیاریكراوی وەك ئەبوڕێحانی بیرونی‌دا بدۆزرێتەوە. ئەم جووڵەیە هەر بەردەوام بوو. ئاخر فەزای نیوتنی لەكوێ و فەزای ئەنیشتاینی لەكوێ! چی بڵێین تازە ئەبوڕێحان هەردووكی لە خۆیدا كۆكردبووەوە!\nئێمەی خۆرهەڵاتی، هەموو ئەم شتانە دەكەین تاكو قودسیەت بە سندوقی مەعاریفمان ببەخشین و مۆڵەت نەدەینە كەس بیكاتەوە و مەعریفەكانمان بخاتە بەردەم ڕەخنە و تاوتوێ. هەر لێرەوەیە كە [فیكری] هیگڵ لە مەولانادا دەدۆزینەوە و جۆن لۆكیش لە فارابی‌دا. تەنانەت فارابی بە بنیاتنەری كۆمەڵگای مەدەنی دەزانین. مرۆڤی خۆرهەڵاتی جارێ هەر نازانێت كۆمەڵگای مەدەنی چیە و چی نیە.]...]. ئەمانە هەموویان هەوڵدەدەن بە ڕووی مۆدێرنەدا بوەستنەوە. بەر بە ڕەخنەگرتن لە بونیادە كەلتورییەكان بگرن. چونكە هەموان لە دابڕان دەترسن. بەڵام گەر دابڕان درووستنەبێت ئەوا بەرهەمەكە هەر وێرانبوون و فەوتانە. بونیادە كەلتورییەكان لە سەردەمی مۆدێرندا، دەسكەوتی سیاسیی دیموكراسییانە و پێشكەوتوویان نیە. لە سەردەمی مۆدێرندا، لەم بونیادانەوە، جگە لە مەلاعومەر و بنلادن شتێكی ئەوتۆی دیكەی لێ نایەتەدەر.\nبەپێچەوانەی ئەوەوە كە دەردەكەوێت، پەڕینەوە لە كۆمەڵگای پێشمۆدێرنەوە بۆ كۆمەڵگای مۆدێرن كارێكی ئاسان نیە. كۆی نیوەی دووەمی سەدەی بیست بریتییە لە كاردانەوە بە ڕووی مۆدێرنەدا. تەنانەت بە بۆچوونی من دەتوانین لینینیزم و شۆڕشی ئۆكتۆبەریش لەم ڕوانگەیەوە سەیربكەین. ئێستا كە [سەدساڵێك] بەسەر شۆڕشی ئۆكتۆبەردا تێدەپەڕێت، باشتر دەتوانین تێبگەین لینینزم چیی كرد و چیی دەویست. دەبێت لە توێی شتە نەنوسراوەكانیانەوە بۆ خواستەكانی شۆڕشی ئۆكتۆبەر بگەڕێین نەك لە زمانی سەركردەكانی شۆڕش خۆیانەوە.\nشۆڕشی ئۆكتۆبەر بەپێچەوانەی بانگه‌شه‌ى لینین خۆیەوە كە گوایا كۆمۆنیستەكان جدیترین و پەیگیرترین هێزن بۆ ئەنجامدانی شۆڕشی دیموكراسییانە، كەچی شۆڕشێكی دژەدیموكراسی بوو. دژی كۆمەڵگای مەدەنی بوو. دژەمۆدێرن بوو. دژی ئازادیی چاپەمەنی و كۆڕوكۆبوونەوە و جیاكردنەوەی دەسەڵاتەكان بوو(كە مۆنتسكیۆ دایڕشتبوو). بۆیە درێژەی دا بە ستەمكاریی ڕووسی. بۆیە دژی دابڕانیش بوو. بەپێچەوانەی ڕواڵەتە شۆڕشگێڕییەكەیەوە، كۆنەپارێزیش بوو. نەیهێشت ستەمكاریی ڕووسی بگاتە دوا پنتی خۆی و كۆمەڵگای دیموكراسی و مۆدێرن لە ڕووسیادا بێتەئاراوە. پێدەچوو كرینسكی توانایەكی زیاتری بۆ ئەم كارە هەبووبێت. لینین بەفیعلی دەیویست بەسەر كۆمەڵگای مۆدێرنی سەرمایەدارییدا بپەڕێتەوە و بگات بە كۆمەڵگای ئەودیوی سەرمایەداری و سۆسیالیستی. لەكاتێكدا كە كۆی هەوڵەكەی ماركس لە كتێبەكانیدا، بەتایبەت لە سەرمایەدا، ئەوەیە كە لەناو پەیوەندییەكانی سەرمایەداری و ناكۆكییەكانیەوە بەرەو سۆسیالیزم بڕوات؛ و كەسانێكی وەك لینین و ماو و كاسترۆ و هتد دەیانویست بەسەر كۆمەڵگای دیموكراسییدا بپەڕنەوە و بگەن بە دیكتاتۆریەتی پرۆلیتاریا و بەفیعلییش بوون بە ڕێگر لەبەردەم دابڕاندا و بوونەهۆی دواكەوتووییە مێژووییەكانی خۆیان. بۆیە من ئەم خۆلادان و پەڕینەوە مێژووییانە بە كاردانەوەیەك دەزانم لەبەرامبەر دابڕان لە بونیادە كەلتورییەكان و گەیشتن بە كۆمەڵگای مۆدێرن. بەڵام كۆمەڵێك كاردانەوەی ئەرێنییشمان بە ڕووی مۆدێرنەدا هەبووە.\nمن لە ساڵی 1998 لە وتاردانێكدا كە لە كتێبی (مۆدێرنە و قەیرانی ئێمە)شدا هاتووە، هاتووم كاردانەوەم بە ڕووی مۆدێرنەدا دابەشكردووە بۆ سێ بەش كە لێرەدا بەكورتی ئاوڕی لێ دەدەمەوە:\nكاردانەوەی یەكەم دەڵێت: ئێمە لە بونیادە كەلتورییەكانی خۆماندا هەموو شتێكمان هەیە پێویستمان بە هیچ شتێكی خۆرئاوا نیە. بۆیە با پشت بە بونیادەكانی خۆمان ببەستین و هەرشتێك كە خۆرئاوایی و مۆدێرن بوو فڕێی بدەین. من ئەم كاردانەیەوەم ناوناوە كاردانەوەی شێخ فەزلوڵایی. ئەو شێخەی كە دژی ئەنجوومەنی یاسادانان و مەشرووتە بوو و دەیوت ئەنجوومەنی یاسادانان واتە بیدعە و كوفر. ئەو شێخەی كە لەسێدارە درا. دەتوانین ئەم كاردانەوە شێخ فەزلوڵاییە، ناوبنێین ئسوڵگەرا یان فەندەمێنتاڵیست. چونكە دژی دابڕانە. بەڵام كاردانەوەی دووەم دەڵێت، با سەرتاپامان ببینە فەرەنگی و خۆرئاوایی. ئەم كاردانەوەیەم ناوناوە تەقیزادەیی. لەم كاردانەوەیەشدا سندووقی مەعاریف ناكرێتەوە و بە ڕەخنەنەكراوی دەمێنێتەوە. بۆیە دابڕان درووستنابێت. ڕەنگە بتوانین دیدی پەهلەوییەكان بە دیدێكی لەم جۆرە ناوببەین. مۆدێرنبوونێكی ڕووكەش و ڕواڵەتی. كاردانەوەی سێییەمیشم بە گوڵبژێر ناوبردووە و ناومناوە میرزامەلكومی. میرزامەلكوم هەرچی شتێك لە مۆدێرنەدا دەبینێت، لە بونیادە كەلتورییەكانی خۆیشماندا دەیبینێت. كە باسی جیاكردنەوەی دەسەڵاتەكانی بۆ دەكەیت، پێت دەڵێت هەمووی لە سنگی زانا دینییەكانی خۆماندا هەیە. باسی ئەنجوومەنی یاسادانانی بۆ دەكەیت، پێت دەڵێت شتەكە لە مەعریفە و مەعاریفی خۆماندا هەیە. كاردانەوەیەكی لەم جۆرەش، بەر بە دابڕان دەگرێت. ناهێڵێت دەرگای سندووقی مەعاریفمان بكرێتەوە و بخرێتە بەر ڕەخنە.\nئێستاش كە باسی لینینیزمم كرد، با ئەوەشی بۆ زیادبكەم كە ڕۆشنبیریی چەپی ئێرانی بەشێوەیەكی سەرەكی لینینی بوو؛ بەپێی ئەو وەسفەشی كە بۆ لینین و شۆڕشی ئۆكتۆبەر كردم دژەدابڕان و دژەمۆدێرن و دژەدیموكراسییش بوو. بۆیە نەیدەتوانی پرۆسەی دابڕان بگەیەنێته ئه‌نجام.\nبەڵام لە وتاردانەكەی 1998دا ئاماژەم بۆ حاڵەتێك كرد لە ئەدەبی هاوچەرخدا كە دەچێتە گیانی سندووقەكە. دەرگاكەی دەكاتەوە و دەیخاتە بەر ڕه‌خنە و پشكنین و دابڕان لەگەڵ ڕابردووشدا دەكات. نیمایۆشیچ لەڕێگەی شیعرەوە ئەمە دەكات. دەڵێت شیعری كۆن شیعرێكی زاتی و سوبێكتیڤە و شیعری دونیای مۆدێرنیش ڕوانینێكی تری بۆ جیهان هەیە. كاتێك باسی عەشق دەكات، وەك شتێكی ئۆبێكتیڤ و ئیرۆتیك باسیدەكات. بەڵام عەشقی حافز عەشقێكی ئۆبێكتیڤ نیە. عەشقێكی ئاسمانییە. ژن و پیاوی تیا نادۆزیتەوە و جۆشوخرۆشە مرۆییەكانی جێیەكی ئەوتۆی تیادا نیە.\n"نیما" دابڕانی ئەزموونكرد و شیعری نوێی ئێران بەهۆی دابڕانێكی لەم جۆرەوە درێژەی بە خۆی دا شاملۆ و فروغ و سوهراب و ئەخەوان و هتدی پێگەیاند. لە هیچ جێیەكی ئەدەبی كلاسیكی ئێراندا ناتوانیت شیعرێكی عاشقانە بدۆزیتەوە كە فروغ بە هەستێكی جوانی ژنانەوە دەیڵێت:\nبەڵام، من و تۆ\nچووینەپاڵ درەخت و ئاو و ئاوێنە و نەترساین.\n(کتێبى چەپ و مۆدێرنە)\n. ئەم كورتە نوسینە و چەند نوسینێكی تر لەم كتێبەدا وەك نمونەیەك هاتوون سەبارەت بە دیدی كۆمەڵێك ڕۆشنبیری خۆرهەڵاتی و نزیك لە كۆمەڵگای ئێمە. بەشێك لەو ڕۆشنبیرانە ئێرانی و عەرەب و توركن و لە ئاستە گشتییەكەیدا كۆمەڵگاكانیان لێكچوونی زۆری لەگەڵ كۆمەڵگای ئێمەدا هەیە. ڕەنگە بتوانین خۆرهەڵات وەك كۆ و گشت(whole)ێك وەربگرین و چارەنووسی عەقڵانیەتیش لەم ناوچەیە پێكەوە بەسترابێت. مەرج نیە ئەم نوسینانە دەقاودەق قبوڵبكەین، بەڵام هاوكات ئاسۆیەكی تیۆریی باشیشن بۆ ئەوەی تێبگەین ئێمە لەكوێی مۆدێرنەدا وەستاوین و خۆرئاوا چۆن گەیشت بەمڕۆ. لێرەدا سیفەتی نەجووڵاو، گوزارشتە لە نەجووڵانێكی ناوەكی دەرهەق بە خۆ، ئەگینا ئەمڕۆ بەهۆی پەرەسەندنی تەكنیكەوە هەمووشت بە شێوازی تایبەتی خۆی دەجووڵێت. ئەم دەقەى هوشه‌نگ ماهرويان كه ڕۆشنبيرێكى تاراوگه‌نشينى فارسه، ساڵی 2010 لە فیستتیڤاڵێكدا لە نەرویج دەخوێنرێتەوە. نوسەر كتێبێبێكیشی هەیە كە نزیكە لەم باسەوە بەناوی (ئێمە و مۆدێرنە)- نێگه‌تيڤ\n. هەموو دەزانین لەبناغەدا كۆمۆنیزم و لیبراڵیزم دوو پارادایمی جیاوازن و ناتوانین بە پێوەری هەریەكەیان ئەویتر بسەلمێنین و بپێوین. سەرەنجام ئەمە گوزارشت لە ڕای نوسەرەكە دەكات و مەرج نیە بەتەواوی لەگەڵ كۆی ئەم نوسینەدا هاوڕا بین. به‌ڵام ئه‌و خاڵه جێى بيرخستنه‌وه‌يه كه هه‌ندێك به‌ها كه له ديموكراسييه‌وه سه‌رچاوه‌ده‌گرن بۆ كۆمه‌ڵگاكانى وه‌ك ئێمه نرخى زۆريان هه‌يه. نه‌ك هه‌ر ئه‌مه به‌ڵكو چه‌پى ته‌قليدى زۆرجار دژى فه‌لسه‌فه ده‌وه‌ستێته‌وه و له بايه‌خه‌كه‌ى تێناگات- و\n. زۆرجار گۆرانی شاعیر لای خۆمان بە هاوتای نیمایۆشیچ دادەنرێت و وەك تازەكەرەوەی شیعری كوردی سەیردەكرێت. تەنانەت نامەی ماستەریش لەو بارەیەوە نوسراوە- و


من لاوازم لە خوێندنەوە و کاتێک دەست دەکەم بە خوێندنەوە هەست بە بێ تاقەتى دەکەم ئامۆژگاریتان چیە؟: ماڵپەڕی وەڵامەکان\nزانست و بانگەوازئادابەکانى طالب عیلممن لاوازم لە خوێندنەوە و کاتێک دەست دەکەم بە خوێندنەوە هەست بە بێ تاقەتى دەکەم ئامۆژگاریتان چیە؟\nمن لاوازم لە خوێندنەوە و کاتێک دەست دەکەم بە خوێندنەوە هەست بە بێ تاقەتى دەکەم ئامۆژگاریتان چیە؟\nمن توانای خوێندنەوەی کتێبە زانستیەکانم نی یە ، کاتێک دەست دەکەم بەخوێندنەوە هەست بەبێ تاقەتی و مەلەل دەکەم ، ئامۆژگاری بەڕێزتان چی یه بۆم ؟ وە ئایا چی ڕێگایەک باشە بیگرمە بەر بۆ خوێندنەوەی کتێبە زانستە چاک و بەسوودەکان؟\nیەکەم : پێویستە لەسەر ئەو کەسەی بەدوای زانستی شەرعیدا دەگەڕێت نیەتی یەکلایی بکاتەوە بۆ خودا ، بەشێوازێک هەموو هەدەف و ئامانجی تەنها ڕەزامەندی خوا بێت ، وحەق بناسێت و کاری پێ بکات ، وباتڵ و ناحەق بناسێت و لێی دوورکەوێتەوە .\nدووەم : کار بەو زانستە بکات کە فێری بووە لەنەفسی خۆیدا ، وەهەوڵ بدات کەسانی تریش فێر بکات .\nسێیەم : هەوڵ بدات ئەو شتانە لەبەر بکات کە فێری بووە و خوێندوویەتی ، وەموڕاجەعەی بکات تاوەکو لەبیری نەچێتەوە .\nچوارەم : سوور بێت لەسەر فێربوونی ئەو شتانەی نایزانێت ، بۆ ئەوەی زانستی زیاد بکات .\nپێنجەم : بەردەوام داوا لەخودا بکات زانستی بەسوودی پێببەخشێت ، و ڕزقێکی فراوانی بداتێ، و کار و کردەوەکانی لێ وەربگرێت ، پێغەمبەر ـ ﷺ ـ کاتێ لەنوێژی بەیانی بوایەتەوە دەیفەرموو : ( اللهم إني أسألك علمًا نافعًا، ورزقًا طيبًا، وعملاً متقبلاً ) .\nشەشەم : کاتێک هەستی کرد کە بێ توانەیە لەوەرگرتنی زانستدا داوا لەخودا بکات کە یارمەتی بدات بۆ ئەوەی حەز لەعیلم بکات و لای شیرین بێت .\nحەوتەم : پێویستە لەسەر فێر خواز ( طالب العلم ) دوور کەوێتەوە لە تاوان ؛ چونکە ئەنجام دانی تاوان دڵ دەمرێنێت ، وتێگەیشتن لاواز دەکات ، لەئیمای شافعیەوە گێڕدراوەتەوە کە گوتوویەتی :\nشكوت إلى وكيعٍ سوء حفظي...فأرشدني إلى ترك المعاصي\nوقـال اعلـم بأنَّ العلـم نــورٌ ... ونـور الله لا يـؤتــاه عاصـي\nشکایەتی حاڵی خۆم بردە لای وەکیع بەوەی کە لەبەر کردنم باش نی یە ...ئامۆژگاری کردم دوور کەومەوە لەتاوان .\nوە پێی گوتم زانست نووورە ...ونووری خودا نابەخشرێت بەکەسی تاوانبار .\nوە ڕاستی ئەم فەرمایشتە لەم ئایەتە پیرۆزەدا ڕوون کراوەتەوە : ﴿يَأَيُّهَا الَّذِينَ آمَنُوا إِنْ تَتَّقُوا اللَّهَ يَجْعَلْ لَكُمْ فُرْقَانًا وَيُكَفِّرْ عَنْكُمْ سَيِّئَاتِكُمْ وَيَغْفِرْ لَكُمْ وَاللَّهُ ذُو الْفَضْلِ الْعَظِيمِ﴾ [الأنفال الآية (29) ] .\nواتە : ئەی ئەو کەسانەی باوەڕتان هێناوە گەر تەقوای خودا بکەن ، خودا بەر چاو ڕوونتان دەکات بەشێوازێک شتی باش و خراپ لەیەک جودا دەکەنەوە ، ولەتاوانەکانتان خۆش دەبێت ، ولێتان دەبورێت ، وخودا خاوەن فەزڵ و کەرەمێکی بێئەندازە و زۆرە .\nوە لە [سورة الحديد آية (28)] دا هاتووە : ﴿يَأَيُّهَا الَّذِينَ آمَنُوا اتَّقُوا اللَّهَ وَآمِنُوا بِرَسُولِهِ يُؤْتِكُمْ كِفْلَيْنِ مِنْ رَحْمَتِهِ وَيَجْعَلْ لَكُمْ نُورًا تَمْشُونَ بِهِ وَيَغْفِرْ لَكُمْ وَاللَّهُ غَفُورٌ رَحِيمٌ﴾.\nئەی ئەو کەسانەی باوەڕتان هێناوە گەر تەقوای خودا بکەن وباوەڕ بێنن بەپێغەمبەرەکەی ، خوا دوو قات ڕەحمەتی خۆیتان پێ دەبەخشێت ، ونورێکتان پێ دەبەخشێت کەڕێی پێبکەن ، ولێتان خۆش دەبێت ، وخودا لێبوردە و بەبەزەییە .\nجا کەواتە : کەسی فێر خواز (طالب العلم) پێویستی بە چاودێریەکی بەردەوام هەیە ، چاودێری نەفسی بکات و ئاگای لەحەز و ئارەزو و تەماحەکانی بێت ، و خۆی ئەزیەت بدات لەڕێگای فێر بوونی زانستدا ، وئومێدی بەخودا بێت بەوەی کە ئەو کارەی بۆ ئاسان بکات .\nالشيخ محمد أمان الجامي - رحمه الله -\nڕق و کینە و جنێو فرۆشتن و دژایەتی و ناکۆکی لە نێوان فێرخوازانی زانستی شەرعی و پارچە پارچە بوون ئاگادار کردنەوەی کەسی خۆ بەزانا زان (متعالم) ئایا لێپرسراوێتی فێرخوازی زانستی شەرعی چیە؟ و چی لەسەر پێویستە؟ 10 خاڵى گرنگ بۆ ئەو کەسانەى دەیانەوێ بابەتێک یان کتێبێک لەبەر بکەن ئایا بۆ طالب علم لەبەر کردنى قورئان لە پێشترە یان خوێندنى زانستە شەرعیەکان؟\nسەردان: ١,٣٨١ بەش: ئادابەکانى طالب عیلم\nپرسیاری دواتربەر و بوومەکانی باوەڕ بوون بەڕۆژی دوایی کامانەن؟پرسیاری پێشتربەر و بوومه کشتوکاڵیەکان بگاتە چەند زەکاتی تێدایە ؟ جیاوازى هەیە کە بە باران یان بە ئامێر ئاودرابێ؟


بووکی شارەکانی زاگرۆس لە ئاگردا دەسوتێت\nپێنج شەممە, 10. 5. 2012\tرووداو\nئیلام بەهۆی هەبوونی 2 ملیۆن و 400 هەزار دۆنم دارستانی سروشتی و 15 رووبار و دەیان رووباری وەرزی، نازناوی بووکی شارەکانی چیای زاگرۆسی پێدراوە.\nرێژەی سەوزاوی و دارستان لە ئیلام بە شێوەیەکە کە ئەگەر بەسەر خەلکی ناوچەکە دابەش بکرێت، هەر دانیشتوویەکی ئیلام 4 دۆن دارستانی بەر دەکەوێت.\nسروشتی ئیلام لەخۆگری دەیان بوونەوەری نایابه و تا ئێستا 80 ژینگەی بوونەوەری لەو ناوچەیە دۆزراوەتەوە و 3 ناوچەی سروشتی پارێزراو بۆ ئەم مەبەستە دامەزراوە.\nبەڵام ساڵانه لەگەڵ هاتنەوەی وەرزی گەرما، دیاردەی ئاگرتێبەربوونی دارستانەکان سەرهەڵدەداتەوە و تا ئێستا بەرپرسان و خەڵکی ناوچەکە چارەسەرێکی جیددیان بۆ نەدۆزیوەتەوە.\nبە گوتەی بەرپرسانی ژینگە پارێزی ئیلام، تەنها لە ساڵی کوردی رابردوودا، 42 حاڵەتی ئاگرکەوتنەوە لە دارستانەکانی ئیلام تۆمار کراوە.\nبە گوتەی شارەزایانی ژینگە پارێزی، بەردەوامی ئەو دیاردەیە کارەساتێکی سروشتی گەورەی لێدەکەوێتەوە و ژینگەی باشووری رۆژهەڵاتی کوردستان تێک دەدات.


ebdulrehman bamerni: ده‌وله‌ت دهێته ستاندن نه‌ك خاست\nپرسا ده‌وله‌تێ و راگه‌هاندنا ده‌وله‌تا كوردی بویه ئێك ژ پرسێن گرنگێن جاددا كوردی ل هه‌رێما كوردستانێ، بتایبه‌ت پشتی پێشهاتێن نوی ل سه‌ر گوره‌پانا سیاسی یا عیراقێ په‌یدا بوین. ئازراندنا ڤێ پرسێ ژی بو جارا دوێ یه خه‌لكێ جاددێ بخوه ڤه مژویل دكه‌ت و ل ئێكه‌م جار، ل ده‌ما سه‌روكێ هه‌رێما كوردستانێ ب گه‌شته‌كێ بو چه‌ند روژان چوویه ده‌رڤه‌ی وه‌لاتی و جادده هاته لڤاندن، كو سه‌روك یێ چووی پشته‌ڤانیا وه‌لاتێن زلهێز و جیهانی بو ڤێ پرسێ مسوگه‌ر بكه‌ت و دێ ل نه‌وروزێ ده‌وله‌تا كوردی هێته راگه‌هاندن. جادده و میدییا كوردی و بتایبه‌تی ل ده‌ڤه‌را زه‌ر و ئه‌گه‌ر بێژم ل سنورێن پارێزگه‌ها دهوكێ، زێده‌تر ئه‌ڤێ پرسێ به‌رفره‌هی بخوه ڤه گرت و خه‌لكی خوه به‌رهه‌ڤ كرن بو ڤێ راگه‌هاندنێ و د ئێكه‌م هه‌لویست ژی دا، سه‌روكێ هه‌رێمێ دگوتارا خوه دا، كو ل نه‌وروزا سالا 2012ێ پێش كێش كری، چه‌ند راستی ئاشكه‌راكرن كو ئێدی كورد یان دڤێت ببنه شه‌ریكێن راسته‌قینه یێن عیراقێ یان دێ پرس بو خه‌لكی هێته زڤراندن، كا ئه‌و دعیراقێ دا بمینن یان سه‌ربه‌خوه‌یا خوه رابگه‌هینن. ل جارا دوه‌م ژی، پشتی پێشهاتێن نوی ل سه‌ر گوره‌پانا سیاسی یا عیراقێ په‌یدا بوین و گروپێ بناڤێ ده‌وله‌تا ئیسلامی ل عیراقێ و شامێ (داعش)، مه‌زنترین باژێرێ دوێ ل عیراقێ د چه‌ند ده‌مه‌كێن كورت دا، بێی هیچ به‌رگریه‌كا سوپایێ عیراقێ داگیر كری و خه‌لافه‌تا خوه یا ئیسلامی لێ راگه‌هاندی، كو زه‌مینه سازی بو پێشمه‌رگه‌ی هاته روخساندن و ب به‌رگریه‌كا كێم، پترییا ده‌ڤه‌رێن دكه‌ڤنه بن ماددێ 140 یێ ده‌ستورێ عیراقێ، كو ئه‌و ده‌ڤه‌ر جهێ ناكوكیێ بون دناڤبه‌را به‌غدا و هه‌رێما كوردستانێ دا، كو كورد ب ئاخا خوه دزانن و لهیڤییا جێبه‌جێكرنا ڤی مادده‌ی بون كو دوباره ڤه‌گه‌رن ناڤ باوه‌شا هه‌رێما كوردستانێ و پێشمه‌رگه شیا وان ده‌ڤه‌ران ئازاد بكه‌ت. دهه‌لویستێ سه‌ركردایه‌تییا كوردی ژی دا، كو چ دی ئه‌و ده‌ڤه‌ر نه زڤرن بو باوه‌شا عیراقێ و لبن ره‌حما سه‌روك وه‌زیرێن عیراقێ، كا دێ ئه‌و مادده هێته جێبه‌جێكرن یان نه. لڤی ده‌می جاره‌كا دی پرسا\nده‌وله‌تبونێ ب ئاشكه‌رای هاته گورێ ڤه و ڤێجارێ بهێزتر و پتشگیرییا ڤێ پرسێ ژی هه‌رێما كوردستانێ هه‌می بخوه ڤه گرت، كو ده‌م یێ گونجایه و بتایبه‌ت پشتی سیاسه‌تا نه دروستا سه‌روك وه‌زیرێن عیراقێ به‌رامبه‌ری كوردان و نه هنارتنا مووچێ فه‌رمانبه‌ران و نه ئێكلایكرنا هه‌می كێشه‌یێن هلاویستی یێن دناڤبه‌را هه‌رێمێ و به‌غدا دا، هه‌ر ژ كێشا گرێبه‌ستێن گازێ و پێشمه‌رگه‌ی و جێبه‌جێكرنا ماددێ 140، كو ئه‌ڤه هه‌می ئاماژه‌نه، كو چ دی كورد بو عیراقێ نه ڤه‌گه‌رن و بریارا چاره‌نڤیسێ خوه بده‌ن. لڤێره بو پشتگیرییا ڤێ پێنگاڤێ شلق ب جاددێ كه‌فتن و هه‌ستا ده‌وله‌تبونێ لده‌ف هه‌می تاكه‌كێ كورد ئازرییا و تا وی رادده‌ی ل چوونا سه‌روكێ هه‌رێمێ بو ناڤ په‌رله‌مانی ژبو خواندنا گوتارا خوه، خه‌لكی ل به‌ر شاشێن ته‌له‌فزیونان خوه به‌رهه‌ڤكربون، ژنكان له‌وه‌ندیێن خوه بو ڤێ گوتارێ و راگه‌هاندنا ده‌وله‌تێ ڤه‌كربون و تا ل به‌ر ده‌رێ په‌رله‌مانێ كوردستانێ ژی، خه‌لكی خوه نیشاندان كرن و درویشمێن ده‌وله‌تبونێ ل به‌ر سینگا كاروانێ ترومبێلێن سه‌روكێ هه‌رێمێ بلندكربون، كو راگه‌هاندنا ده‌وله‌تێ ژ سه‌روكێ هه‌رێمێ دخاستن.\nتا ڤێره حه‌ززا ده‌وله‌تبونێ لده‌ف هه‌می تاكه‌كێ كورد یا ئازرییایه و هه‌می ده‌وله‌تبونێ دخازن و هه‌می حه‌ز دكه‌ن وان ژی سنورێن خوه هه‌بن، ده‌وله‌تا خوه یا سه‌ربه‌خو هه‌بیت و ئه‌ڤه ژی مافه‌كێ ره‌وایێ وانه، كو ب چه‌نده‌ها سالان خه‌بات ژبو كری و خوین سه‌را رێتی و درویشم بو بلندكرین. ئه‌گه‌ر لده‌مه‌كی ئه‌ڤ حه‌زه خه‌ون ژی بیت، لێ نوكه ئه‌و یێ به‌رهه‌ڤه پشتگیریێ ژی لێبكه‌ت.\nلدویڤ پیڤه‌رێن نیڤ نه‌ته‌وه‌ی، دڤێت چار بنه‌ما بو ده‌وله‌تبونێ هه‌بن و هه‌ر وه‌لاته‌كێ ئه‌ڤ پیڤه‌ره ل سه‌ر بگونجن، ب ده‌وله‌ت دهێته هژمارتن. ئه‌و ژی هه‌ر ئێك ژ (ئاخ و سنور ـ خه‌لك ـ ده‌ستهه‌لات ـ سه‌ربه‌خوی و سه‌روه‌ری)، هه‌ر كه‌سێ ل هه‌رێما كوردستانێ ژی سه‌ح بكه‌ت، ئه‌ڤ هه‌ر چار بنه‌مایێن هه‌نێ یێن هه‌ین و بتنێ راگه‌هاندنا ده‌وله‌تێ بو دڤێت و نه‌خشه‌یێ وێ ژی ژ عیراقێ بهێته جوداكرن و ببیته راستیه‌ك و ل سه‌ر نه‌خشه‌یێ جیهانێ، ئه‌ڤ گوهورینه بهێته كرن.\nئه‌گه‌ر ل سه‌ر ڤان هه‌ر چار پیڤه‌ران ژی راوه‌ستین، كوردان هه‌رێما خوه ل سه‌ر نه‌خشه‌یێ عیراقێ هه‌یه و دناڤ وی نه‌خشه‌یی دا، سنورێن خوه هه‌نه و پترییا خه‌لكێ دناڤ وی نه‌خشه‌یی دا دژیت كوردن و خودان زمان و كه‌لتورێ خوه یێ تایبه‌تن و لڤێ هه‌رێمێ هه‌می سازیێن ده‌وله‌تێ دناڤ دا هه‌نه، ده‌ستهه‌لاتا جێبه‌جێكرنێ و دادوه‌ری و یاسادانانێ و تشتێ باوه‌رییا هه‌بونا وێ دناڤ جڤاكێ نیڤ ده‌وله‌تی دا مسوگه‌ر دكه‌ت ژی، ئه‌گه‌ر ئه‌ڤ هه‌رێمه ببیته ده‌وله‌ت، نابیته پێگه‌یێ هیچ گروپه‌كا تیروری و گه‌فێ ل سه‌ر ئاسایشا نیڤ نه‌ته‌وه‌ی ناكه‌ت. تشتێ كو ئه‌ڤ ده‌وله‌ته ژی نه كریه راستی، خواسته‌كا كوردان بخو بویه ل دویڤ بارودوخێ عیراق ل سالا 2003ێ تێدا دبوری و پێشهاتێن وی ده‌می، یێن شه‌رێ ئازادییا عیراقێ، كو هینگێ تاكه سوپایێ زلهێز و رێكخستی و خودان شیان پێشمه‌رگه بویه و هه‌ر هینگێ دشییا هه‌می ئاخا كوردستانێ ڤه‌گه‌رینیته ناڤ باوه‌شا هه‌رێما كوردستانێ و ل سه‌ر ڤێ راستیێ ژی، ئه‌گه‌ر كورد دگه‌ل عیراقێ ژی مابانه، چ وه‌ك كونفیدرالیه‌ت یان ژی فیدرالی دا دگه‌ل دا مینن، كو ژ ئه‌نجام ژی گه‌له‌ك ده‌ڤه‌رێن كوردستانی نه هاتینه دناڤ باوه‌شا هه‌رێما كوردستانێ دا ب باژێرێ كه‌ركوكێ ڤه و تاكه تشتێ دبیته رێگر ل سه‌ر سه‌رخوه‌بونا كوردستانێ لدویڤ وان پیڤه‌رێن مه گوتین، ئه‌و ده‌ڤه‌رێن هه‌نێ نه یێن نه ڤه‌گه‌ریاین و ب ده‌ڤه‌رێن كێشه ل سه‌ر هاتینه ناڤ كرن، هه‌ر چه‌نده نوكه پترییا وان ده‌ڤه‌ران ژ لایێ پێشمه‌رگه‌یێ كوردستانێ ڤه هاتینه ئازادكرن.\nدا كو ده‌وله‌تا كوردی ببیته راستیه‌ك و نه‌خشه‌یێ عیراقێ بهێته گوهورین و كوردستان بچیته دناڤ لیستا ده‌وله‌تێن جیهانێ دا، دڤێت ده‌وله‌ت بهێته راگه‌هاندن. لێ پسیار لڤێره ئه‌وه، ئه‌گه‌ر ده‌وله‌ت ژ لایێ سه‌ركردایه‌تیا كوردستانێ ڤه بو راستی و ژ خه‌ون و حه‌زا جاددێ ده‌رباز بو، ئایندێ وێ ده‌وله‌تێ دێ چبیت و دێ چه‌ند ده‌وله‌ته‌كا سه‌ركه‌تی بیت و ئایا ستوینێن ده‌وله‌تبونێ لده‌ف مه په‌یدا دبن، هه‌ر ژ دامه‌زراوان و دام و ده‌زگه‌هان، كو نیشتیمانی بن و دادی ل به‌رامبه‌ری یاسایێ كو ئه‌ڤ چه‌ندێن هه‌نێ ژ خوه رازیكرنێ دوو تشتێن جودانه و ژ دایكبونا ده‌وله‌تێ دڤێت دایكبونه‌كا قه‌یسه‌ری نه‌بیت، چاوان ئه‌گه‌ر زاروك دناڤ مالبچیكێ ده‌یكا خوه دا یێ ته‌ندروست نه‌بیت، ئه‌گه‌ر ئه‌ندامێن وی یێن هه‌ناسه‌دانی و هه‌می ئه‌ندامێن وی دكارا نه‌بن، ئه‌گه‌ر ساخله‌مییا وی یا مسوگه‌ر نه‌بیت و دده‌مێ خوه یێ گونجای دا نه‌هێته سه‌ر دنیایێ، هینگێ یان دێ ئه‌و زاروك ژ به‌ر چیت یان ژی دێ زارویه‌كێ په‌ككه‌فتی بیت و هوسان پێنگاڤا راگه‌هاندنا ده‌وله‌تێ ژی، ئه‌گه‌ر كار ژبو نه‌هێته كرن و هه‌می ئه‌ندامێن وێ و ته‌ندروستی و ساخله‌میا وی یا دروست نه‌بیت، ئه‌و ده‌وله‌ته نه‌دهێته راگه‌هاندن و ئه‌گه‌ر هاته راگه‌هاندن ژی یان دێ زوی ژبه‌ر ئێك چیت و هلوه‌شیت یان ژی دێ ده‌وله‌ته‌كا په‌ككه‌فتی بیت و ژبن چوونا وێ ژی هینگێ دێ تشته‌كێ ئاسان بیت.\nكورد دڤان پێشهاتان دا چ رول بگێریت:\nراسته نوكه پاژێرێ كه‌ركوكێ و زێده‌ترییا ده‌ڤه‌رێن دكه‌ڤنه بن ماددێ 140 كو بده‌ڤه‌رێن كێشه ل سه‌ر دناڤبه‌را عیراقێ و هه‌رێمێ دا دهێنه ناڤكرن ژلایێ پێشمه‌رگه‌ی ڤه هاتینه ئازادكرن، لێ پسیار لڤێره ئه‌وه، ئایا ئه‌ڤ ئازادكرنا هه‌نێ به‌سه كو ئه‌ڤ ده‌ڤه‌ره دوباره ڤه‌گه‌رنه سه‌ر هه‌رێما كوردستانێ؟ هه‌لبه‌ت ئه‌ڤ پێشهاتێن نوی ل عیراقێ په‌یدا بوین، كورد تێدا ئه‌كته‌رێن سه‌ره‌كی نه و گه‌له‌ك چاڤدێرێن سیاسی و مێژوی ژی ڤان پێشهاتان ب ده‌ستكه‌فته‌كێ مێژوی بو كوردان دزانن و دبه‌رامبه‌ر ژی دا، هنده‌ك چاڤدێرێن سیاسی دبێژن نابیت كورد له‌زێ بكه‌ن و ئه‌ڤ پێشهاتێن هه‌نێ وه‌ك قوماره‌كێ نه بو كوردان و تشتێ دڤێت كورد گه‌له‌ك ل سه‌ر راوه‌ستن، دڤێت ده‌ست به‌تال ژ ڤان پێشهاته‌یان نه‌ڤه‌گرن. دڤێت ژبیرنه‌كه‌ین ئه‌ڤ ده‌ستكه‌فتێن نوكه كه‌تینه ده‌ستێ كوردان ره‌نگه چ ژ راگه‌هاندنا سه‌رخوه‌بونێ كێمتر نه‌بیت، ئه‌گه‌ر كورد بزانن ڤێ ده‌رفه‌تێ بكاربینن. ژبه‌ركو كوردان ده‌نگ بو ده‌ستورێ عیراقێ دایه و دڤی ده‌ستوری دا دڤێت ئه‌ڤ ده‌ڤه‌رێن هه‌نێ لدویڤ مادده‌یه‌كێ قانونی بهێنه ئێكلایكرن و دڤێت كورد بزانن چاوان گێمێ یاریێ بو به‌رژه‌وه‌ندا خوه ڤه‌گه‌رینن و ببنه یاریكه‌رێن سه‌ره‌كی و ده‌رفه‌ت یا گونجایه و دڤێت بیر ل ریێن یاسای بهێته كرن و ئه‌ڤ ده‌ڤه‌رێن هه‌نێ لبن كونترولا هه‌رێمێ دا بن و شنوی ئه‌و برگا یاسایی ژ ده‌ستوری بهێته جێبه‌جێكرن. دڤێت هه‌ر چ زوی و ل ژێر چاڤدێریا نه‌ته‌وێن ئێكگرتی و كومكارا عه‌ره‌بی و چاڤدێرێن نیڤ ده‌وله‌تی و رێكخراوێن سڤیل و وه‌لاتێن هه‌رێمی راپرسی ل وان ده‌ڤه‌ران بهێته كرن و ب ره‌نگه‌كێ یاسای ئه‌ڤ ده‌ڤه‌رێن هه‌نێ دوباره ڤه‌گه‌رن سه‌ر كوردستانێ.\nته‌په دده‌ستێ كوردان دایه:\nبده‌ستڤه‌ئینانا تشتی یا ئاسانه و ده‌رفه‌ت بو هه‌میان دروست دبیت، لێ هه‌می كه‌س نه‌شێن وی تشتی پاراستی لده‌ف خوه بهێلن. ئه‌ڤ گوتنا فه‌لسه‌فی بو گه‌له‌ك تشتان دهێت و ل سه‌ر تشتێن بچویكێن ژیانا هه‌ر ئێك ژ مه دگونجن، لێ یا من مه‌ره‌م پێ ئه‌وه، ئه‌ڤ پێشهاتێن نوكه نه و ته‌پ یا هاتیه دبه‌روكێ كوردان دا. كورد دڤێ یاریێ دا چ رول بگێرن، ئایا به‌ره‌ڤانی كرن بتنێ به‌سه یان ژی دڤێت رولێ هێرشكرنێ بگێرن و دهه‌ردوو حاله‌تان ژی دا، دڤێت كورد بزانن چه‌ند یاریكه‌ر دگوره‌پانێ دانه. پێنه‌ڤێت عیراق یا دابه‌شكریه ل سه‌ر چه‌ند نه‌ته‌وه و مه‌زهه‌بان و بكومڤه‌كرنا ڤان هه‌می لایه‌نان دئێك گوره‌پانا یاریێ دا، عیراق یا سه‌ركه‌تی نه‌بویه و هه‌ر چاڤدێره‌ك دشێت ناكوكیێن دناڤبه‌را عه‌ره‌بێن سنه مه‌زهه‌ب و عه‌ره‌بێن شیعه مه‌زهه‌ب دا ببینیت و دیسان ناكوكیێن دناڤبه‌را هه‌ولێرێ وه‌ك هه‌رێمه‌كا سه‌ربه‌خو و به‌غدا دا، كو ئه‌ڤ جوداهی و ناكوكیێن هه‌نێ گه‌فێ ل سه‌ر ره‌وشا هه‌رێما كوردستانێ دكه‌ن، ئه‌گه‌ر كورد ب حه‌كیمانه سه‌ره‌ده‌ریێ دگه‌ل هه‌ر ئێك ژ وان لایه‌نان نه‌كه‌ت، چ عه‌ره‌بێن سنه بن یان ژی عه‌ره‌بێن شیعه و دیسان خالا گرنگ ژی كو شلقێ بڤێ یاریێ دئێخن و ده‌رزێ دئێخنێ، وه‌لاتێن ئه‌قلیمی نه كو وه‌لاتێ توركیا و ئیران راسته‌وخو مایتێكرنێ دڤان پێكهاتیه‌ییان دا دكه‌ن و ئه‌و به‌شه‌كێ گرنگن ژڤێ یاریێ و دڤێت ژبیرنه‌كه‌ین ژی، سنورێن هه‌رێما كوردستانێ هه‌ڤ ته‌ریبن دگه‌ل سنورێن دوو مه‌زهه‌بان دعیراقێ بخوه دا، عه‌ره‌بێن سنه و عه‌ره‌بێن شیعه، ئه‌ڤ هه‌ردوو نه‌ته‌وه مه‌زهه‌ب ژی ددرێژاهییا دیروكێ دا ل سه‌ر ئێك مێزه نه رونشتی نه و خوین دناڤبه‌را وان دا هاتیه رشتن. دڤێ هه‌ڤكێشه‌یێ و ئێك دوو نه قه‌بیل كرنێ و بگره و ڤه‌گێشكا به‌رژه‌وه‌ندیان دا، ئه‌گه‌ر سه‌ركردایه‌تییا كوردی یاریكه‌ره‌كێ زیره‌ك و چاڤ ڤه‌كری نه‌بیت، دێ بیته ته‌په‌كا خاری و نه دویره گولێ ل سه‌ر خوه بكه‌ت.\nده‌وله‌ت دێ چاوان هێته ستاندن:\nمه‌رج نینه هه‌می ستاندنه‌ك ب به‌روكێن شه‌ری بهێته كرن، ژبه‌ركو بارودوخێ عیراق تێدا ده‌رباز بوی و پێكهاته‌ییا عیراقێ و وه‌لاتێن راسته‌خو مایتێكرنێ دناڤخوییا عیراقێ دا دكه‌ن، هه‌ر وه‌كو مه ل پێشیێ به‌حس كری، ئه‌ڤ ستاندنه دێ یا سه‌قه‌ت و پر كێماسی بیت ئه‌گه‌ر ب حه‌كیمانه سه‌ركردایه‌تییا كوردی مامه‌لێ دگه‌ل دا نه‌كه‌ت و بتنێ دێ خوزی مینن. ژ ئه‌ڤا بوری ژی هه‌ر وه‌كو دیار ئه‌م نه‌شیاینه یاریێ دبه‌رژه‌وه‌ندا خوه دا كونترول بكه‌ین، ئه‌گه‌ر مه سه‌رنجا هه‌ڤركه‌كی بو لایه‌نێ خوه كێشابیت مه هه‌ڤركه‌كێ دی یێ لخو كریه دوژمن و تا نوكه ئه‌م نه‌شیاینه به‌روكێ خوه یێ شه‌ری ده‌ست نیشان بكه‌ین. ژلایه‌كی ڤه ئه‌م یێ خوه نزیكی عه‌ره‌بێن سننه مه‌زهه‌ب دكه‌ین و ژلایه‌كێ دی ڤه ئه‌م یێ خوه نزیكی عه‌ره‌بێن شیعه مه‌زهه‌ب دكه‌ین و دیسان سیاسه‌تا مه دگه‌ل هه‌ردوو وه‌لاتێن ئه‌قلیمی (توركیا و ئیران) ژی تژی ده‌رزه‌یه و دڤێت دانێ ب وێ چه‌ندێ بكه‌ین، گڤاشتنه‌كا زێده‌تر ژ قه‌بارێ خوه ل سه‌ر مللێن مه كوردان بویه و ئه‌م نه‌شیاینه وه‌ك پێدڤی ستراتیژیه‌تا خوه ده‌ست نیشان بكه‌ین. ئه‌ڤه ژبلی كو ئه‌م نه‌شیاینه وه‌ك پێدڤی ناڤ مالا كوردی رێك بێخین و ژبلی كو وه‌ك پێدڤی مه نه‌شیایه باوه‌ریه‌كا توكمه بو وه‌لاتێن زلهێز په‌یدا بكه‌ین، كو ئه‌م دشێین سه‌رخوه بونا خوه راگه‌هینین و خو پرێڤه ببه‌ین، ژبلی به‌رژه‌وه‌ندیێن وان دگه‌ل مه، كو هنده‌ك جاران ئاڤرییا لڤی بابه‌تی دده‌ن و ژبلی سیسته‌مێ مه یێ رێڤه‌برنێ و دامه‌زراوی، كو كێماسی لێ هه‌نه و تا نوكه ژی، ئه‌م ل هه‌رێما كوردستانێ نه‌شیاینه ببینه خودانێن ده‌ستورێ خوه و هه‌ر چنه‌بیت سنورێن خوه بو جڤاكێ نیڤ ده‌وله‌تی و عیراقێ دیار بكه‌ین و تاكه تشتێ بشێت ڤێ حه‌زێ بكه‌ته راستی ژی، دڤێت كوردان ستراتیژیه‌كا توكمه دهه‌می بواره‌كیدا هه‌بیت، ژ لایه‌نێ ئیداری و سیسته‌مێ دامه‌زراوی یێ ئێكگرتی و رێكخستی و چ ژی ژ رێكخستنا ناڤ مالا كوردی و چ ژی سیاسه‌تا حه‌كیمانه یا ل به‌رامبه‌ری عیراقێ و وه‌لاتێن ئه‌قلیمی و نیڤ نه‌ته‌وه‌ی و دڤێت له‌ز ل ده‌ستوری بهێته كرن و هه‌رێما كوردستانێ ببیته خودانێ ده‌ستورێ خوه.\nبلاڤكه‌ر -- عبدالرحمن بامرنى --روژ-- 8:46 م


خولی پلە یەکی سێربیا - سپارتاک سوبۆتیکا vs ڤۆزدۆڤاچ - Soccer - Yariga - Results, fixtures, tables and statistics\nسپارتاک سوبۆتیکا vs. Mačva Šabac ملادۆست لوکانی vs. Radnik Surdulica ڤۆزدۆڤاچ vs. جاڤۆر ئیڤانجیکا Mačva Šabac vs. ڕاد بیۆگراد Bačka Palanka vs. ملادۆست لوکانی سپارتاک سوبۆتیکا vs. ڤۆزدۆڤاچ کوکاریکی vs. ڕادنیکی نیس جاڤۆر ئیڤانجیکا vs. ڤۆیڤۆدینا Radnik Surdulica vs. زێمون ڕادنیکی نیس vs. ملادۆست لوکانی\nسپارتاک سوبۆتیکا vs ڤۆزدۆڤاچ 0-0\n9 ن. نیکۆلیچ\n17 م. پوتینجانین\nڕاهێنەر: I. Stolica\n8 V. Torbica بۆ N. Glavčić 61'\n28 E. Abaz بۆ A. Vukčević 46'\n29 B. Čečarić بۆ B. Jočić 81'\n10 Đ. Zec بۆ N. Srećković 64'\n18 F. Stuparević بۆ M. Perović 70'\n23 A. Ješić بۆ T. Petrović 84'\n25/04/18 SUL سپارتاک سوبۆتیکا 2 - 1 ناپرێداک بینینی ڕووداوەکان زانیاری زیاتر لەسەر ئەم یارییە\n29/04/18 SUL کوکاریکی 3 - 0 سپارتاک سوبۆتیکا بینینی ڕووداوەکان زانیاری زیاتر لەسەر ئەم یارییە\n05/05/18 SUL کرێڤنا زڤێزدا 4 - 0 سپارتاک سوبۆتیکا بینینی ڕووداوەکان زانیاری زیاتر لەسەر ئەم یارییە\n24/06/18 CLF سپارتاک سوبۆتیکا - مۆردۆڤیا سارانسک زانیاری زیاتر لەسەر ئەم یارییە\n12/07/18 UEL سپارتاک سوبۆتیکا - کولێرەین زانیاری زیاتر لەسەر ئەم یارییە\n19/07/18 UEL کولێرەین - سپارتاک سوبۆتیکا زانیاری زیاتر لەسەر ئەم یارییە\n25/04/18 SUL ڤۆزدۆڤاچ 2 - 1 ڤۆیڤۆدینا بینینی ڕووداوەکان زانیاری زیاتر لەسەر ئەم یارییە\n05/05/18 SUL کوکاریکی 2 - 1 ڤۆزدۆڤاچ بینینی ڕووداوەکان زانیاری زیاتر لەسەر ئەم یارییە\n13/05/18 SUL ڤۆزدۆڤاچ 2 - 1 پارتیزان بینینی ڕووداوەکان زانیاری زیاتر لەسەر ئەم یارییە\n19/05/18 SUL کرێڤنا زڤێزدا 5 - 1 ڤۆزدۆڤاچ بینینی ڕووداوەکان زانیاری زیاتر لەسەر ئەم یارییە\n29/06/18 CLF Wolfsberger AC 18 : 00 ڤۆزدۆڤاچ زانیاری زیاتر لەسەر ئەم یارییە\n04/07/18 CLF ڤۆرسکلا - ڤۆزدۆڤاچ زانیاری زیاتر لەسەر ئەم یارییە\n07/07/18 CLF Krško - ڤۆزدۆڤاچ زانیاری زیاتر لەسەر ئەم یارییە\n28/07/18 SUL Proleter Novi Sad - ڤۆزدۆڤاچ زانیاری زیاتر لەسەر ئەم یارییە


برینەکانی فەرمان بە خۆبەڕێکخستن کردن ساڕێژ دەکرێن – کوردی – RojNews.News\n02/08/2020 - 9:33:57 am\nئیبراهیم ئێزدی/ مەم ئاڤبا\nشەش ساڵ بەسەر فەرمانەکەی ٣ی ئابی ٢٠١٤ـدا تێدەپەڕێت کە بە دەستی چەتەکانی داعش و لەپێش چاوی هەموو جیهانەوە پێکهات، لە بەرامبەر ئەم کارەساتە گەورەیەدا، جیهان کەڕ، کوێر و لاڵ بوو، کارەساتێک کە تێدا هەزاران مرۆڤی بێتاوان، سەربڕان، کوژران، سوتێندران و ڕفێندران، کچان و ژنان لە بازاڕەکاندا فرۆشران، جیهان خۆی لێی بێدەنگ کرد و دەستی خێری بۆ کۆمەڵگای ئێزدی درێژ نەکرد، بێدەنگییەک کە هاوبەشی ئەو تاوانە دڕندانە بوو، برینێکی گەورەی دروستکرد کە هێشتاش خوێنی لێدەچۆڕێت، بەڵام کۆمەڵگای ئێزدی چیتر باوەڕ بە دووڕوویەتی جیهان ناکات، بۆیە دوای فەرمانەکە ئێزدیان هەوڵدەدەن خۆیان برینەکانیان بپێچن و ژیانیان لەنوێوە دروستبکەن.\nدوای ئەوەی هەموو ناوچەکانی شەنگال لەلایەن شەڕڤانان و گەریلاکانەوە لە چەتەکان پاککرایەوە، کۆمەڵگای ئێزدی دەستی بە خۆڕێکخستنەوەیەکی مێژوویی کرد، ترس و هەڵهاتن بوو بە تێکۆشان و بەرخۆدان، لەکاتی ڕزگارکردنی شەنگال شەڕڤان و گەریلا سەدان شەهیدیان دا، زۆر هێزی چەکدار ئەو کاتە ڕوویان لە شەنگال کرد و ویستیان لەسەر ڕەنجی ڕۆڵەکانی ئێزدی بازرگانی بکەن و شەنگال، کە هێشتا بەدەم ئازارەکانی فەرمانەوە دەیناڵاند، بکەنە شوێنی ململانی و ناکۆکیی خۆیان و بڵاوە بە ڕێکخستنی ئەوێ بکەن، لەسەر ئەو بنەمایە و ڕەشکردنی هێزەکانی پاراستنی ئێزدیخان زۆر پلان بەڕێوەبرا، هەروەها زۆر لایەن لەسەر ڕاگەیاندن ڕێگەیان خۆش کرد بۆ دەوڵەتی داگیرکەری تورک تا هێرش بکاتەسەر ئەو هێزەی وەڵامی فەرمانەکەی دایەوە و بوونە هۆی لەناوچوونی چەتەکانی داعش لە شەنگال و عێراق.\nپیلانی سەر ڕێکخستنی شەنگال\nکاتێک شەنگال ڕزگار کرا و تا دەهات هێزەکانی یەبەشە و یەژەشە گەورە دەبوون، ئەو لایەنانەی بوونە هۆی فەرمانەکە، بە تایبەتیش پەدەکە، بە پلانە چەپەڵەکانیان ویستیان گەل لە هێزەکانی بەرخۆدانی شەنگال دوور بخەنەوە، بە تایبەتی هەڕەشەیان لەو خانەوادانە دەکرد کە بەهۆێ دڕندەییەکانی چەتەکانی داعشەوە، کۆچبەری باشوری کوردستان بووبوون و منداڵەکانیان لەناو ڕیزەکانی یەبەشە و یەژەشە بوون، کاتێک منداڵەکانیان سەردانی ماڵیان دەکرد لەلایەن ئاسایشی پەدەکەوە دەستگیر دەکران تا لە گەل و هێزەکانیان دووریان بخەنەوە.\nدوای ئەوەی پلانەکانی پەدەکە سەرینەگرت، دەوڵەتی داگیرکەری تورکیش دەیزانی کۆمەڵکوژیی شەنگال بووەتە بابەتی سەرەکیی جیهان، هەربۆیە نەیتوانی ڕاستەوخۆ دەستێوەردان لە دۆخی شەنگال بکات، بۆیە لە ڕێگەی پەدەکە وەک بەکرێگیراوێک هەوڵی بڵاوەپێکردنی ڕێکخراوە کۆمەڵایەتییەکانی شەنگالی زیادکرد.\nکاتێک دوای فەرمانەکە هێزەی پێشمەرگە گەڕایەوە شەنگال، زیاتر لەوەی ڕووبەڕووی داعش ببێتەوە، لە ڕێگای سیخوڕ و بە شەڕی تایبەت ڕووبەڕووی هێزەکانی یەبەشە دەبووەوە، تا دەهات هێز و ڕێکخراوەکانی خۆبەڕیوبەریی شەنگال گەورەتر دەبوون، لەلایەکی دیکەشەوە خەڵکی ئێزدی دەگەڕانەوە بۆ ناوچەکە و بە ڕێکخراوبوونی خۆیانیان دروست دەکرد، لەو چوارچێوەیەشدا، خۆبەڕێوەبەری، ئەنجومەن، کۆمین، ئاسایش و شارەوانی دامەزرا، پارتی ئازادی دیموکراتی ئێزدیان- پادێ، دامەزرا و لەلایەن حکومەتی ناوەندیی عێراقەوە قبوڵکرا، بەو شێوەیەش بۆ یەکەمجار خەڵکی ئێزدی بووە خاوەن ئیرادە و خۆی بەڕێوەبرد، شارۆچکەی خانەسۆریش لەم سیستمەدا بووە هێمایەک، ئەمە لەکاتێکدا بوو کە هێشتاش بەشێک لە باشور و ڕۆژهەڵاتی شەنگال لەلایەن چەتەکانی داعشەوە گەمارۆ درابوو، بەڵام کۆمەڵگای ئێزدی هەوڵدانی بۆ قۆناغی دوای داعش دەستپێکردبوو.\nلەناو ساڵێکدا ٣٢ کەس لە ناوچەکانی ژێر دەسەڵاتی پەدەکە کوژران، بەبێ ئەوەی لێکۆڵینەوەیەک لەو ڕووداوانە بکرێت هەوڵیاندا لە ڕاگەیاندنەکانیاندا یەبەشە تاوانبار بکەن، بەڵام بە ۆێچەوانەوە دەستی ئەو هێزە تاریکپەرەستانە تێدابوو.\nبۆ یەکەمجار بوو کە هێزێک لە ڕۆڵەکانی ئێزدیخان بۆ پاراستن و ئاسایشی کۆمەڵگای ئێزدی لەسەر هزر و فەلسەفەی ئازادیخوازی و خۆبەڕێوبەریی دابمەزرێت و ڕەوایەتی لە کۆمەڵگای خۆی وەرگرێت و پیلانی دووژمنان تێکبدات، بۆیە دووژمن خۆی لە بەرامبەریدا بۆ ڕانەگیرا بە ڕێبازی جیاواز ویستیان بڵاوەی پێبکەن، دوای شەڕی تایبەت و پلانە شاراوەکان، ڕاستەوخۆ ئەو چەکەی بۆ ڕووبەڕووبوونەوەی داعش ڕادەستی کاربەدەستانی هەرێمی کوردستان کرابوو، دژی ئێزدیان بەکار هات.\nڕۆژی ٣ی مانگی ٣ی ساڵی ٢٠١٧، گروپێکیان کە لەژێر ناوی ‘پێشمەرگەی ڕۆژ’ پەروەدە کرابوون ناردە سەر کۆمەڵگای ئێزدی، خەڵکی بەرخۆدێری شەنگال، کە هێشتا برینداری فەرمانەکە بوون، ڕووبەڕووی چەکدارانی پەدەکە بوونەوە، هەرچەند چەکدارەکان بە چەکی پێشکەوتووی ناتۆ هێرشیان دەکرد، بەڵام ڕۆڵەکانی ئێزدیخان و خەڵکی خانەسۆر بە ئیرادەوە ڕێگەیان نەدا بێنە ناو خانەسۆر، ٤٠ چرکە ڤیدیۆ کە لەلایەن ڕاگەیاندنی ئازادەوە تۆمارکرابوو پەردەی لەسەر نهێنییەکانی لادا و پیشانیدا، کە دوو گەریلای هەپەگە دەچنە بەردەم ئۆتۆمبێلەکانی چەکدارانی پەدەکە تا شەڕ ڕوونەدات، ویستیان ناوبژیوانی بکەن، بەڵام درانە بەر گولـلە و شەهیدکران.\nگەل، شەڕڤان و ڕێکخراوەکانی شەنگال ئەو پلانەیان پوچەڵکردەوە، بەڵام هەوڵە داگیرکەرییەکان بەوە سنووردار نەبوو و دەوڵەتی تورک ئەمجارە ڕاستەوخۆ هاتە پێشەوە و هێرشی کردە سەر شەنگال و ئێزدیان، ٢٥ی نیسانی ٢٠١٧، فڕۆکە جەنگییەکانی دەوڵەتی تورک چیای شەنگالیان بۆردوومان کرد، کە شوێنی مانەوەی هەزاران ئێزدی بوو، ئەوەی بە داعش نەکرا دەوڵەتی تورک بەڕێوەی برد.\nلە هێرشەکانی ١٦ی ئۆکتۆبەری ٢٠١٧ـدا بۆسەر کەرکوک و ناوچەکانی دیکە، شەنگال و مەخموریش تووشی هێرشی گروپەکانی حەشدی شەعبی هاتن، ئەو گروپەی بە حیساب هاتبوون خانەسۆر بپارێزن دوای ئەو ڕۆژە هەڵهاتن و جارێکی دیکە پشتیان لە خەڵک کرد، پێشمەرگە ناوچەکەی جێهێشت، بەڵام یەبەشە دەستی لە پاراستنی ئێزدیخان بەرنەدا، بۆیەش کاربەدەستانی سوپای عێراق ناچار بوون بە هاوبەشی لەگەڵ یەبەشە ناوچەکە بپارێزن.\nڕۆژی ٣ی ئابی ٢٠١٤، کاتێک پێشمەگە و سوپای عێراق هەڵهاتن و شەنگالیان خستە چنگی چەتە دڕندەکانی داعش، پەکەکە بۆ ڕای گشتیی ئاشکرایکرد کە کۆمەڵگای ئێزدی بە تەنها ناهێڵێت و بە دەنگیانەوە دەچێت تا ڕێگە بە بە ئەنجامگەیشتنی فەرمانەکە نەدات، گەریلا نە تەنها لە ڕزگارکردنی خەڵک و پێشگرتن لە داعش، لە ڕزگارکردنی شەنگال و پاراستنی ئارامیی و ئاسایشی ناوچەکەش ڕۆڵی گرنگی گێڕا، وایکرد، کە کۆمەڵگای ئێزدی لە ئارامییدا بگەڕێنەوە سەر خاکی خۆیان، هەروەها پێشەنگایەتیی ئەوەی کرد کە خەڵکی ئێزدی هێزی پاراستن، سیاسیی و ڕێکخراو دەزگا کۆمەڵایەتیی و ئیدارییەکانی دامەزرێنێت، دوای ئەوەش بڕیاریدا لە ناوچەکە بکشێتەوە، سەرنج ڕاکێش ئەمەیە، کە سەرەڕای کشانەوەی فەرمی پەکەکە، دەوڵەتی تورک و پەدەکە بوونی پەکەکە-یان دەکردە بیانوو بۆ هێرشکردنە سەر شەنگال.\nدوای دووجار هەوڵدان، ٣١ی ئۆکتۆبەری ٢٠١٨، پەدەکە ویستی ئیدارەی پێشووی شەنگال و ئەنجومەنەکەی کە سەربە خۆی بوون، بگەڕێنێتەوە بۆ شەنگال، بەڵام خەڵک ڕێگەیان نەدا و ئەو پلانەش پوچەڵ کرایەوە.\nسەرەڕای هەموو هەوڵدانەکان، تادێت خۆبەڕێوەبەری شەنگال بەرفراوان دەبێت و تا ئاستێک خۆی ڕێکخستووە، هاوکات ڕێکخراوەکانی شەنگالی دامەزراندووە و شەنگال بەڕێوەدەبات، بەڵام لەو کاتەوە چەتەکانی داعش بە دەستی ڕۆڵەکانی ئێزدی لە شەنگال وەدەرنراون، دەوڵەتی تورک دەیەوێت ئێزدییەکان لەناوببات و بە فڕۆکە هێرشیان دەکاتە سەر.\nتا ئێستا چیای شەنگال هەشت جار لەلایەن دەوڵەتی داگیرکەری تورکەوە بۆردوومانکراوە، لەو هێرشانەدا، زەکی شەنگالی ئەندامی کۆردیناسیۆنی کۆمەڵگای ئێزدی، زەردەشت شەنگالی فەرماندەی یەبەشە، چوار شەڕڤان و سێ هاوڵاتی مەدەنی، شەهیدبوون، هەروەها زیانێکی ماددیی زۆر بەر ماڵ و مۆڵکی هاوڵاتیان کەوتووە.\nئێزدیان دوای فەرمانەکە هەموو پلان و هێرشەکانی دژیان، تا ئاستێک بە هەڵویست و خاوەنداریی لە سیستمی خۆبەڕێوبەریی دیموکراتی خۆیان پوچەڵکردووەتەوە و بە خۆبەڕێکخستن کردن وەڵامی پیلانی دوژمنانیان داوەتەوە، واتا شەش ساڵ دوای فەرمانەکە، شەنگال برینەکانی خۆی بە خۆبەڕێکخستنکردن ساڕێژ دەکات و وەڵامی فەرمانەکە دەداتەوە.\nکۆمەڵگای ئێزدی دوای ئەوەی گەیشتن بەو باوەڕەی کە ئەگەر خۆیان شەنگال ئاوەدان نەکەنەوە کەس بۆیان ناکات، خاوەندارییان لەیەکتر کرد و شەنگالیان سەرلەنوێ دروستکرد، لەسەر داوای ئەنجومەنی خۆبەڕێوبەری دیموکراتی شەنگال، لە ماوەی دوو مانگدا دوو هەزار و ٦٠٠ ماڵ گەڕانەوە بۆ شەنگال، لەلایەن ئەنجومەنەکەوە پێشوازییان لێکرا و پێداویستییە سەرەکییەکانیان بۆ دابین کرا.\nخەڵک دەگەڕێتەوە و لەناو ڕێکخراوەکان ڕێکخستنی خۆیان بەهێز دەکەن\nلە بواری خزمەتگوزارییدا، شارەوانی شەنگال بەپێی دەرفەت لە هەموو گوند و کۆمەڵگاکان کە خەڵکی لێیە خزمەتگوزاری پێشکەش دەکات و کێشەکانی ئاو، کارەبا، ڕێگاوبان، ئاوەدانی، پاکوخاوێنی و هتد … چارەسەر دەکات.\nهەروەها لە گوند و کۆمەڵگەکان ئەنجومەن دامەزراوە و کێشە کۆمەڵایەتییەکان تێدا گفتوگۆیان لەسەر دەکرێت و هەوڵی چارەسەرییان دەدرێت، لە زۆربەی گوند و کۆمەڵگەکانی شەنگال ڕێکخراو و ڕێکخستنی سەربەخۆی ژنان دامەزراوە و لەژێر چەتری تەڤگەری ئازادیی ژنانی ئێزدی- تاژێ، کارو خەبات دەکەن.\nلەلایەکی دیکەشەوە بۆ پەروەردە بە زمانی دایک، خوێندنگا کراوەتەوە و تێدا پەروەردەی بنەمایی کلتور و مێژووی ئێزدایەتی فێردەکرێت، هەروەها بۆ پێشخستن و زیندووکردنەوەی کلتوری ئێزدی ناوەندی کلتور و هونەر کراوەتەوە.\nهەموو ئەو ڕێکخراوانە لەژێر چەتری ئەنجومەنی خۆبەڕێوبەریی دیموکراتیی شەنگال، جێ دەگرن، شەنگال لەلایەن هێزەکانی یەبەشە و یەژەشە، بە هاوبەشی سوپای عێراق دەپارێزرێت، بۆ ئارامیی ناوخۆش، ئاسایشی ئێزدیخان دامەزراوە و ئاسایشی گەل دابین دەکات، هێزە سەربازییەکانی شەنگال تا ئاستێک وەک هێزێکی فەرمی ناو هێزە چەکدارەکانی عێراق قبوڵکراوە.\nبەهەمان شێوە لە بواری سیاسییدا خەباتی دیپلۆماسیش بە ڕێکخستن کراوە و بەردەوامە لە چاوپێکەوتن لەگەڵ کاربەدەستانی عێراق، هێز و لایەنە سیاسییەکانی عێراق و دامەزراوە نێودەوڵەتییەکانی جیهان، تا ئێستا چەندین جار کۆبوونەوە و دانوستان لەنێوان خۆبەڕێوبەری شەنگال و حکومەتی عێراق ئەنجامدراوە، لەسەر بنەمای بە فەرمیی ناسینی ئەنجومەنی خۆبەڕێوبەریی.\nشەنگال کە بە بەرخۆدان سەرنجەکانی ڕاکێشا بۆ لای خۆی، لەناو شەش ساڵدا لە بواری کۆمەڵایەتی، بەڕێوبەریی و ئیداریی، خزمەتگوزاریی و ئاوەدانیی و ئاسایش-دا، بووە نمونەیەکی سەرنجڕاکێش، کە هیوای داهاتوویەکی ئارام و ئازاد دەبەخشێتە هەموو گەل و باوەڕییەکانی ڕۆژهەڵاتی ناوەڕاست، هەزاران هاوڵاتی کە بەهۆی دڕندەیی چەتەکانەوە ئاوارە و کۆچبەر بوون، گەڕاونەتەوە سەر خاکی خۆیان، شێوازی سیستمی خۆبەڕێوبەریی ڕوونتر بووە، ڕێکخراوەکانی هەمیشەیی بوون، دوای شەش ساڵا لە هەموو بوارەکاندا کۆمەڵگای ئێزدی بووەتە ئیرادە، خۆی بەڕێوەدەبات، خۆی دەپارێزێت و خۆی داهاتوو و چارەنووسی خۆی دیاری دەکات.\nکرێکارانی پاڵاوگەکانی ئێران دەستیان بە مانگرتن کرد


✌ (Narîn Tatli (Roza Botan شەهیدان\n📅 کاتی تۆمارکردن Aug 23 2016 4:22PM\nNavê Tevgerî: Roza Botan Navê Rast: Narîn Tatli [ زۆرتر... 👁] ✖ ✖ 0 0 ✔ 80% ✍ س.ئـ. 23-8-2016 16:22:43\n✌ (Ridwan Konûr (Cûma Cûdî شەهیدان\n📅 کاتی تۆمارکردن Dec 22 2016 10:45PM\nNav Û Paşnav: Cûma Cûdî Navê Rast: Ridwan Konûr [ زۆرتر... 👁] ✖ ✖ 0 0 ✔ 82% ✍ س.ئـ. 22-12-2016 22:45:43\n✌ (Serhed Denlî ( Dılovan Cûdî شەهیدان\n📅 کاتی تۆمارکردن Jan 19 2016 1:45AM\nNavê Tevgerî: Dılovan Cûdî Navê Rast: Serhed Denl [ زۆرتر... 👁] ✖ ✖ 0 0 ✔ 80% ✍ س.ئـ. 19-1-2016 1:45:52\n✌ (Soner Barîn (Berxwedan Botan شەهیدان\n📅 کاتی تۆمارکردن Dec 13 2015 2:08AM\nNavê Tevgerî: Berxwedan Botan Navê Rast: Soner Ba [ زۆرتر... 👁] ✖ ✖ 0 0 ✔ 80% ✍ س.ئـ. 13-12-2015 2:08:30\n✌ (Zagros Cizîr (Mihemed Emîn Tunc شەهیدان\n📅 کاتی تۆمارکردن Aug 31 2015 7:15PM\nNavê tevgerî: Zagros Cizîr Navê rast: Mihemed Emî [ زۆرتر... 👁] ✖ ✖ 0 0 ✔ 80% ✍ م.ب. 31-8-2015 19:15:11\n📅 03-04-2020 رێکەوت و رووداو (کڕۆنۆلۆژیا)\nباکووری کوردستان - بەهۆی بارینی بارانێکی زۆر لە ن [ زۆرتر... 👁] ✖ ✖ 17 0 ✔ 99% ✍ هـ.ب. 1-3-2020 19:49:43\n👁 ئەم بابەتە 94,527 جار بینراوە\n👁 ئەم بابەتە 48,656 جار بینراوە


زانكۆی پۆلیتەكنیكی سلێمانی و یەكێتی عەرەبی بۆ گەشەپێدان و ژینگە رێكەوتننامەیەك واژۆ دەكەن – زانکۆی پۆلیتەکنیکی سلێمانی\nلەپێناو بەرەوپێشبردن و باشتركردنی خزمەتگوزاری ژینگەیی بەشێوازێكی زانستی و تەكنیكی سەردەمەیانە، زانكۆی پۆلیتەكنیكی سلێمانی و یەكێتی عەرەبی بۆ گەشەپێدان و ژینگە رێكەوتننامەیەكی هاوبەشیان واژۆكرد.\nئەمڕۆ دووشەممە 2019/3/4 لە سەرۆكایەتی زانكۆی پۆلیتەكنیكی سلێمانی لەلایەن پرۆفیسۆری یاریدەدەر د.ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی و د.خالید محەمەد حسێن ئەندامی دەستەی زانستی و راوێژكاریی یەكێتی عەرەبی بۆ گەشەپێدان و ژینگە و بەئامادەبوونی پرۆفیسۆر د.سۆران ئەبوبەكر یاریدەدەری سەرۆكی زانكۆ بۆ كاروباری زانستی و پ.ی.د.دانا ئەحمەد یاریدەدەری سەرۆكی زانكۆ بۆ كاروباری كارگێڕی و خوێندكاران و بەختیار عوبێد شەریف بەرپرسی پەیوەندییە ئەكادیمییەكانی زانكۆ و شێركۆ محەمەد لێپرسراوی سەنتەری توێژینەوەی زانكۆ، رێككەوتننامەیەكی هاوبەش لە نێوان زانكۆی پۆلیتەكنیكی سلێمانی و یەكێتی عەرەبی بۆ گەشەپێدان و ژینگە واژۆكرا.\nبەپێی رێككەوتننامەكە چالاكی و توێژینەوەی هاوبەش لە نێوان زانكۆی پۆلیتەكنیكی سلێمانی و یەكێتی عەرەبی بۆ گەشەپێدان و ژینگە ئەنجام دەدرێت لەپێناو بەرەوپێشبردنی ژینگە بەشێوازێكی زانستی و سەردامیانە كە خزمەت بە هەردوولا بكات.\nرێككەوتننامەی نێوان زانكۆی پۆلیتەكنیكی سلێمانی و یەكێتی عەرەبی بۆ گەشەپێدان و ژینگە چەندین خاڵ و ماددەی لەخۆگرتووە كە گرنگترینیان ئاڵوگۆڕی خوێندكاران و مامۆستایان و بەدەستهێنانی پسپۆڕی لە بواری ژینگە و گەشەپێدانی بەردەوام و كردنەوەی خول راهێنان بۆ خوێندكاران و مامۆستایان و توێژەران لە كەرتی ژینگە و هەماهەنگی كردن لەگەڵ ئەو رێكخراوانەی كە ئامانجیان پاراستنی ژینگە و تەندروستی مرۆڤ و فەراهەمكردنی ژینگەیەكی گونجاو بۆ ژیانێكی تەندروست، هەروەها ئەنجامدانی كۆنفرانس و سیپۆزیۆم و سیمیناری هاوبەش لەپێناو هۆشیاركردنەی كۆمەڵگە لە كەرتی ژینگەدا، هەروەها رەخساندنی هەلی كار بۆ خوێندكارە دەرچووەكانی زانكۆ.\nیەكێتی عەرەبی بۆ گەشەپێدان و ژینگە بارەگا سەرەكییەكەی دەكەوێتە قاهیرەی پایتەختی وڵاتی میسر و لەپێناو پاراستی ژینگە و سامانە سروشتییەكان لەناوچوون چەندین لقی لە وڵاتانی ناوچەكە و جیهان كردۆتەوە.


جیل بایدن سەردانی سەربازانی گاردی نیشتیمانی كرد - تۆڕی میدیایی خەڵک\nچوار شه‌ممه، 19 ئایار، 2021\nجیل بایدن سەردانی سەربازانی گاردی نیشتیمانی كرد\nخانمی یەكەمی ئەمریكا وەك دەست خۆشیەك بۆ ئەو كارەی ئەنجامی دەدەن سەردانی سەربازانی گاردی نیشتیمانی كرد و چكلێت و شیرینی بەسەردا دابەشكردن.\nد. جیل بایدن، خانمی یەكەمی ئەمریكا لە بەردەم سەربازانی گاردی نیشتیمانی رایگەیاند، من تەنها ویستم ئەمڕۆ بێم بۆ ئەوەی سوپاس بۆ هەمووتان بكەم، كە من و خێزانەكەمتان بە سەلامەتی هێشتەوە.\nئەمە لەكاتێكدایە ، لەماوەی مەراسیمی دەست بەكاربوون و سوێندخواردنی جۆوبایدن، وەك 46 هەمین سەرۆكی ئەمریكا بۆ پاراستنی ئەمنی كۆشكی سپی و خێزانی بایدن نزیكەی 21 هەزار سەربازانی گاردی نیشتیمانی لە ئەركدا بوون .\nFirst Lady Dr. Jill Biden visits National Guard troops stationed outside the US Capitol in DC:\n"I just wanted to come today to say thank you to all of you for keeping me and my family safe … The White House baked you some chocolate chip cookies." pic.twitter.com/lv33IZeblq\nدهۆك؛ڕووداوێكی هاتووچۆ قوربانی لێكەوتەوە\nتەندروستی هەرێم؛ ئاماری 24 كاتژمێری ڕابردووی كۆرۆنای بڵاوكردەوە\nخانمی یەكەمی ئەمریكا\nمریشك یه‌كێكه له خواردنه به‌ربڵاوه‌كان و له‌و نێوه‌نده‌شدا هه‌ركه‌سێك حه‌ز به به‌شێكی تایبه‌تی…\nئه‌رشیفه‌کان مانگێک دیاری بکه ئایار 2021 (937) نیسان 2021 (1647) ئازار 2021 (1663) شوبات 2021 (1621) كانونی دووه‌م 2021 (907) كانونی یه‌كه‌م 2020 (62)


وه‌رگرتنی پاره له‌به‌رامبه‌ر حه‌ج كردن بۆ كه‌سی تر - كوردی سۆرانی - لیژنه‌ی هه‌میشه‌یی بۆ لێكۆلینه‌وه‌ی زانستی و فه‌توا و بانگه‌واز و رێنمایی\n29 / 10 / 1430 , 19/10/2009\nپرسیارێكه له لایه‌ن لیژنه‌ی هه‌میشه‌یی بۆ لێكۆلینه‌وه‌ی زانستی و فه‌توا و بانگه‌واز و رێنمایی له وڵاتی سعودیه وه‌ڵامی دراوه‌ته‌وه، وه ناوه‌ڕۆكی پرسیاره‌كه ئه‌مه‌یه:" من پیاوه‌كه‌م ( ڕه‌حمه‌تی خوای لێ بیت ) وه‌فاتی كرد، ئێستا من ده‌مه‌وێت به‌یارمه‌تی خوای گه‌وره كه‌سیك ڕابسپێرم كه ئه‌مساڵ حه‌جێكی بۆ بكات، ئایا دروسته بۆ ئه‌و كه‌سه‌ی كه حه‌جه‌كه‌ی بۆ ده‌كات جگه له‌خه‌رجی ڕیگا وهاتوچۆ ومانه‌وه وخواردن وخواردنه‌وه‌ی،كرێی ماندوو بوونی خۆشی وه‌ربگریت یان نا ؟ ؟".\nوهرگرتنی پاره لهبهرامبهر حهج كردن بۆ كهسی تر\nپرسیار : من پیاوهكهم ( ڕهحمهتی خوای لێ بیت ) وهفاتی كرد، ئێستا من دهمهوێت بهیارمهتی خوای گهوره كهسیك ڕابسپێرم كه ئهمساڵ حهجێكی بۆ بكات، ئایا دروسته بۆ ئهو كهسهی كه حهجهكهی بۆ دهكات جگه لهخهرجی ڕیگا وهاتوچۆ ومانهوه وخواردن وخواردنهوهی،كرێی ماندوو بوونی خۆشی وهربگریت یان نا ؟\nوهڵام : دروسته بۆ ئهو كهسهی كهبهوهكالهت دهگیرێت بۆ ئهوهی حهج بۆ كهسێكی تر بكات زیاتر لهو پارهیهش وهربگرێت كهخهرجی كردووه لهكرێی هاتوچۆ وخواردن وخواردنهوهكهیدا، وهمهشروعه بۆی ئهم كاره بكات كاتێك مهبهستی ئهوه بێت كههاوكاری و ههماههنگی كهسێك بكات لهبهجێهێنانی كارێكی خهیردا، بهو ئهندازهیهش خوای گهوره بۆی ئاسان كرد عیبادهتهكانی خۆیشی لهحهرهمی پیرۆزی مهككه ئهنجام بدات، وهلهم كارهیدا تهنها مهبهستی بهدهستهێنانی ماڵ وسامان نهبێت .\nخوای گهوره لهههموو كهس زاناتره، وپشت وپهنای ههموولایهكیش بێت .\nلهفهتواكانی لیژنهی ههمیشهیی بۆ لێكۆڵێنهوهی زانستی وفهتوا لهشانشینی عهرهبستانی سعودیه بهرگی 11/لاپهڕه60 .


بەشار ئەسەد سەردانی کۆریای باکوور دەکات\n2018-06-03 [05:35 AM]\nئاژانسی هەواڵی حکومەتی کۆریای باکوور ئەمڕۆ ئاشکرای کرد، "بەشار ئەسەد" بەنیازه سەردانی "پیۆنگ یانگ" بکات و لەگەڵ "کیم جونگ ئون" سەرۆکی کۆریای باکوور کۆببێتەوه. دوای هاتنه سەرکاری کیم جونگ ئون، ئەمه یەکەم جاره سەرۆکی وڵاتێک سەردانی کۆریا دەکات.\nئاژانسی هەواڵی حکومەتی کۆریای باکوور له راپۆرتی خۆیدا وتەکانی چەند رۆژ پێشی ئەسەدی سەبارەت به نیازی سەردانی بۆ ئەم وڵاته باس کردووه.\nبەپێی راپۆرتەکه، ئەسەد رۆژی چوارشەممەی رابردوو له کاتی وەرگرتنی باوەڕنامەی باڵیۆز نوێی کۆریای باکوور له دیمەشق باسی ئەم سەردانەی کردووه، بەڵام نووسینگەی سەرۆکایەتیی کۆماری سووریا تاکو ئێستا سەبارەت بەم هەواڵه رای دەرنەبڕیوه.\nکۆریای باکوور و سووریا پەیوەندییەکی نزیکیان پێکەوه هەیه و بەپێی راپۆرتەکانی چاودێری نەتەوهه یەکگرتووەکان، ئەم دوو وڵاته له پەرەپێدانی چەکی کیمیایی هاوکاریی یەکتریان کردووه. هەرچەنده کۆریای باکووری ئەمەی رەت کردۆتەوه.


پەرلەمانتارانی كورد هۆشداری لەدۆخی خانەقین دەدەن\nپەرلەمانتارانی كورد لەئەنجوومەنی نوێنەرانی عێراق هۆشدارییاندا، لەدۆخی خانەقین، بەوەی "وەك لای هەمووان ئاشكرایە لەماوەی رابردوودا لەسنووری خانەقین و گوندەكانی دەوروبەری لەلایەن تیرۆرستان و چەند دەستێكی رەشی نادیارەوە، بە بەردەوامی هەوڵی شێواندن و زیانپێگەیاندنی هاووڵاتیان و جوتیارانی ناوچەكە دەدرێت، بەو هۆیەشەوە زیاتر لە 40 شەهیدی هاووڵاتی و هێزە ئەمنیەكانی سنورەكەی لێكەوتووەتەوەو زیانێكی زۆری ماددیشی بەناوچەكە گەیاندووە".\nپەرلەمانتاران راشیانگەیاندووە "وەك دیارە هەر بەوەشەوە نەوەستاون و ئێستا لەكاتی دروێنەكردنی رەنجی یەك ساڵەی جوتیارانی سنورەكە، ئەم دەستە رەشە هەستاون بە سوتاندنی دەخڵ و دانی هاووڵاتیان و ئاگر تێبەردان و رووخاندن و بۆمبڕێژكردنی زەوی و زاری گوندەكان، لەماوەی هەفتەیەكدا چوار هاووڵاتی شەهیدبوون كەیەكێكیان مامۆستایە".\nهەروەها رایانگەیاندووە، سەرەڕای ئیدانەكردنی ئەو تاوانە قێزەونانەو ئەو هەوڵ و پیلانە رەشانەی تیرۆرستان و ئەو دەستانەی كە چاویان بەئارامی و پێگەوە ژیانی شارەكە هەڵنایەت، پێویستە دەست بەجێ، سەرۆكایەتی كۆمارو، سەرۆك وەزیران و سەرۆكی ئەنجومەنی نوێنەرانی عیراق، لایەنە پەیوەندیدارەكان لەحكومەتی هەرێمی كوردستان بێنە سەر هێڵ و رێگەی پێویست و خێرا بگرنە بەر بۆ رێگەگرتن لە و زوڵم و ستەمەی بەرامبەر بەشاری خانەقین و دانیشتوانەكەی دەكرێت".\nباسیان لەوەش كردووە، لەئێستادا هەمووان، لەبەردەم دۆخێكی ناهەمواردا دەژین‌و لەبەردەم مەترسی بەجێهێشتنی بەكۆمەڵی ناوچەكەو زەوی و زاری جوتیارانداین، ئێمەش وەك نوێنەرانی كورد، ئەم بابەتەمان لەنێو پەرلەمانی عیراق وروژاند، بۆ ئەوەی سەرجەم لایەنەكان رووی راستەقینەی ئەم ناحەقیانە ببین و چارەسەرێكی بەپەلە بدۆزنەوە.


👁 ئەم بابەتە 55,744 جار بینراوە\n📝 راگەیاندراوی پەکەکە لەسەر دۆزی پاڵمێ: بڕیارماندا راستەوخۆی بەشداری و چاودێری بکەین بەڵگەنامەکان\n📅 کاتی تۆمارکردن Jun 18 2020 2:43PM\nکۆمیتەی دیپلۆماسیی پەکەکە لەبارەی داخستنی دۆسیەی ل [ زۆرتر... 👁] ✖ ✖ 0 2 ✔ 99% ✍ ب.ج. 18-6-2020 14:43:54\n📝 هێزەکانی رزگاریی عەفرین: 9 داگیرکەر کوژران بەڵگەنامەکان\n📅 کاتی تۆمارکردن Jun 18 2020 2:45PM\nهێزەکانی رزگاریی عەفرین لەبارەی چالاکیی هێزەکانیان [ زۆرتر... 👁] ✖ ✖ 0 2 ✔ 99% ✍ ب.ج. 18-6-2020 14:45:14\n📝 هەپەگە: لە هەفتانین بە دەیان سەربازی دوژمن سزادران بەڵگەنامەکان\n📅 کاتی تۆمارکردن Jun 18 2020 4:38PM\nدەربارەی دوایین زانیاریی بەرخۆدانی گەریلاکان دژی ئ [ زۆرتر... 👁] ✖ ✖ 0 2 ✔ 99% ✍ ب.ج. 18-6-2020 16:38:15


لە عێراق كۆی گشتی گیانلەدەستدان بە كۆرۆنا سێ هەزار كەسی تێپەڕاند\nوەزارەتی تەندروستی عێراق، رایگەیاند: لەماوەی 24 سەعاتی رابردودا دو هەزارو 734 كەسی دیكە توشی كۆرۆنا بون و 95 توشبوی دیكەی ڤایرۆسەكە گیانیان لەدەستداوەو بەوەش كۆی گشتی گیانلەدەستدان بە كۆرۆنا سێ هەزار كەسی تێپەڕاند.\nئاوێنە: وەزارەتی تەندروستی عێراق، ئێوارەی ئەمڕۆ شەممە، لە بەیاننامەیەكدا ئاشكرایكرد: لەماوەی 24 سەعاتی رابردودا، 10 هەزار و 377 پشكنینی كۆرۆنا لەسەرتاسەری وڵات ئەنجامدراون و بەپێی ئەنجامەكان دو هەزارو 734 كەسی دیكە توشی كۆرۆنا بون.\nبەپێی بەیاننامەكە هەر لەماوەی 24 سەعاتی رابردودا 95 توشبوی دیكەی كۆرۆنا گیانیان لەدەستداوەو یەك هەزارو 699 توشبوی دیكەش چاكبونەتەوە.\nوەزارەتی تەندروستی عێراق هێمای بۆ ئەوە كردوە كە بە تۆماركردنی ئەم حاڵەتە نوێیانە، كۆی توشبون بە كۆرۆنا گەیشتۆتە 75 هەزار و 194 كەس و لەوانە سێ هەزارو 55 كەسیان گیانیان لەدەستداوەو 43 هەزارو 79 كەسیان چاكبونەتەوەو 29 هەزار و 60 كەسیشیان لە نەخۆشخانەكانن كە لەوانە 400 توشبویان لەژێر چاودێری چڕدان.


عێراق رازی نییە دەروازەی نوێی سنوری لەكوردستان بكرێتەوە – سنور میدیا\nعێراق رازی نییە دەروازەی نوێی سنوری لەكوردستان بكرێتەوە\nداواكاری بۆ كردنەوەی چوار دەروازەی نوێی سنووریی گەیشتۆتە دەستەی دەروازە سنووریەكانی عێراق، بەڵام عێراق رازی نییە بۆ كردنەوەی دەروازەی نوێ لەكوردستان.\nدەستەی دەروازە سنوورییەكانی عێراق لەیاننامەیەكدا رایگەیاندووە، داواكاری كردنەوەی چوار دەروازەی نوێی نێودەوڵەتی لە پارێزگاكانی بەسرە و سلێمانی و موسەنا و واست رەوانەی دەستەكەیان كراوە، بۆ ئەو مەبەستەش ئەنجومەنی دەروازە سنوورییەكان داوای پێكھێنانی لیژنەیەكیان كردوە.\nهەروەها عەمید سالار عەبدوڵا، نوێنەری حكومەتی ھەرێم بۆ كاروباری دەروازە سنوورییەكان لەبەغدا بەڕۆژنامەنووسانی راگەیاندووە، لە كۆتایی مانگی نیسانی رابردوو چوار داواكاری بۆ كردنەوەی دەروازەی نوێی سنووری پێشكەش بە دەستەی دەروازە سنوورییەكانی عێراق كراوە.\nناوبراو روونیكردەوە، داوای كردنەوەی دەروازەی سازان كراوە لە سنووری پارێزگای ھەڵەبجە، بەڵام حكومەتی عێراق رەزامەند نییە بە كردنەوەی ھیچ دەروازەیەكی نوێ لە سنووری ھەرێمی كوردستان، تا بڕیاری ژمارە ١٣ی ساڵی ٢٠١٩ جێبەجێ نەكات، كە بەپێی بڕیارەكە دەبێت دەروازە سنوورییەكان ببەسترێنەوە بە دەستەی دەروازە سنوورییەكانی عێراقەوە، تا ئەو بڕیارەش جێبەجێ نەكرێت، بڕیار لەسەر كردنەوەی دەروازە سنوورییەكانی ھەرێم نادرێت.


نەوتی هەرێمی کوردستان بدرێتە بەغدا و تاڵان فرۆش نەکرێت - Mehr News Agency\nAP ١٣٩٩ Dey ٢٨ ٠٧:٤٠\nNews Code 35604\nنەوتی هەرێمی کوردستان بدرێتە بەغدا و تاڵان فرۆش نەکرێت\nفراکسیۆنی گۆڕان لە ئەنجومەنی نوێنەرانی عێراق رایدەگەیەنێت کە پێویستە نەوتی خەڵکی کوردستان ببێتە هۆی کۆتاییهێنان بە کێشەی پشکی هەرێمی کوردستان لە بودجەی فیدراڵیدا.\nبە پێی ڕاپۆرتی ئاژانسی هەواڵی مێهر, فراکسیۆنی گۆڕان لە ئەنجومەنی نوێنەرانی عێراق رایدەگەیەنێت کە پێویستە نەوتی خەڵکی کوردستان ببێتە هۆی کۆتاییهێنان بە کێشەی پشکی هەرێمی کوردستان لە بودجەی فیدراڵیدا، "نەک هەرزانفرۆش و تاڵانفرۆش بخرێتە خزمەتی دەوڵەتان و حزب و خێزانە سیاسییەکان".\nلەراگەیەندراوێكدا فراکسیۆنی گۆڕان ئاماژەی بەوەكردووە، "هەموو هەوڵێکی فراکسیۆنی گۆڕان وەک پێکهاتەیەکی کاریگەری ناو هاوپەیمانیی هیوای کوردستانی چالاک کردنی رۆڵی نوێنەرایەتیە لە ئاست کاری پێکەوەییدا و رێگرتنە لە هەر قۆرخکارییەکی ناو پرۆسەی سیاسیی عێراق کە حزبێک یان ئاراستەیەکی سیاسیی ناو هەرێم بیەوێت بەناوی نوێنەرایەتیی خەڵکی کوردستانەوە و لەسەر حسابیی خەڵکی هەرێم، ئەجێندا حزبیی و شەخسی و عائیلیەکانیان جێکەوت بکەن".\nنەوتی هەرێمی کوردستان نابێ تاڵان فرۆش بکرێت\nئاماژە بەوەشدراوە، "دەربارەی پڕۆژە یاسای بودجەی فیدڕالی بۆ ساڵی 2021، فراکسیۆنی گۆڕان بەوپەڕی ڕاشکاوییەوە رایدەگەیەنێت کە لەگەڵ ئەوەدایە چیتر لە پاڵ تاڵانکردنی داهاتەکانی کوردستاندا بەتایبەت داهاتی نەوت خەڵکی کوردستان بێموچە و بێ بودجە نەکرێ بەناوی دروشمی موزەییەف و، کاتی ئەوە هاتوە نەوتی خەڵکی کوردستان ببێتە هۆی کۆتایی هێنان بە کێشەی پشکی هەرێم لە موازەنەی فیدراڵیدا، نەک هەرزانفرۆش و تاڵانفرۆش بخرێتە خزمەتی دەوڵەتان و حزب و خێزانە سیاسیەکان"..\nپارتی هەڵمەتی ناوزڕاندنی دەسپێکردووە\nئەوەش خراوەتەڕو، "هەڵمەتێکی ناوزڕاندن و تۆمەتبەخشینەوە بە شێوەیەکی رێکخراو و هاوبەش لەلایەن پارتی و هاوئاوازەکانییەوە دژی هاوپەیمانیی هیوا بە گشتی و فراکسیۆنی گۆڕان و ئەندامانی بە تایبەتی بەرێوەدەچێت، ئێمە لە کاتێکدا هۆشداری دەدەین لەوەی بەوردی ئاگاداری سەفقە و پیلانەکانیانین، ئاگاداریشیان دەکەینەوە کە هەرگیز و لە ژێر هیچ فشارێکدا دەستبەرداری ئەو ئامانجانە نابین کە وەک گرێبەستی نێوان ئێمە و خەڵک وایە و لەسەرەتاوە گۆڕانی لە پێناودا دامەزراوە".\nلەبارەی بەرنامەی داهاتوشیان فراکسیۆنی گۆڕان باسیلەوەكردووە، "ئەوەی بۆ ئێمە گرنگە ئەو قەناعەتە سیاسیانەن کە لە سەرەتای گۆڕانەوە وەک بەڵێنی سیاسیی بەخەڵکمانداوە و لە دەرەوەی بەرژەوەندی گشتی نابینە پارێزەری خەڵکی لادەر و، بەردەوام دەبین لە نوێنەرایەتی کردنی راستەقینەی جەماوەری گۆڕانخواز و ناڕازیی کوردستان کە ئێمە شەرعییەتمان لەوان وەرگرتوە


لیستى ئەو رێکخراوانەى دۆخى یاسایى و کارگێرییان تەواوە و فەرمانى کارگێرییان بۆ دەرچووە لەلایەن فەرمانگەى رێکخراوە ناحکومییەکان\nلەسەر رێکخراوەکان و تۆڕەکان پێویستە تا بەروارى (٣١/٣/٢٠٢٠) ڕاپۆرتى دارایى ساڵى ٢٠١٩ پێشکەش بکەن\nئاماژە بە یاساى ژمارە یەکى ساڵى ٢٠١١ ماددەى (١٢) بڕگەکانى (١،٢،٣،٤) و بەپێى ئەو دەسەڵاتەى کە پێماندراوە بڕیارماندا بە گرتنى (مسك السجلات) هەر (٤) چوار تۆمارەکانى (ژمێریارى، ئەندامان، بڕیارەکان و بنەڕەت) لەلایەن رێکخراوە بیانى (نێودەوڵەتییەکان)، هەروەها بەکارهێنانى تۆمارى ژمێریارى لە کاروبارى دارایى ڕۆژانەدا و تۆمارکردنى سەرجەم کردارە داراییەکان، ئەمەش دواى پەسەندکردنى سەرجەم تۆمارەکان لەلایەن فەرمانگەکانى دادنوس لە هەرێمى کوردستان.\nئاگادارى.. کوردى، عربي، english ئاگاداریەک لە فەرمانگەى رێکخراوە ناحکومییەکانەوە.. سەرجەم رێکخراوە تۆمارکراوەکان ئاگادار دەکەینەوە کە ڕاپۆرتى دارایى ساڵى (٢٠١٨)ــەیان پیشکەشى فەرمانگە نەکردووە، پەلە بکەن لە پێشکەشکردنى ڕاپۆرتى دارایى ساڵى ٢٠١٨، بەپێچەوانەوە بەپێى بڕگەکانى یاساى ژمارە (١) ساڵى (٢٠١١) رێکارى یاسایى بەرامبەر ئەو رێکخراوانە دەگیرێتە بەر. بۆ ئەم مەبەستە بەروارى (٢٥/١٠/٢٠١٩) تا (٢٥/١١/٢٠١٩) کۆتا دەرفەت دەبێت.\nتا کاتێکى تر و ئاگادارکردنەوەیەکى تر پرۆسەى تۆمارى ئەلیکترۆنى ڕادەگیرێت، ڕایدەگەیەنین لەماوەیەکى تردا لە پرۆسەى تۆمارکردنى رێکخراوە کوردستانییەکان لە پرۆسە و هەنگاوەکانى چۆنیەتى تۆمارکردن زانیارى بڵاودەکەینەوە.\nکۆتا ئاگاداری بۆ ئەو رێکخراوانە کە راپۆرتی داراییان پێشکەشی فەرمانگە نەکردووە\nماوەی پێشکەشکردنی ڕاپۆرت لە 31 ئازار درێژکرایەوە تا 14 نیسان، هەر ڕێکخراوێک دوای ئەم بەروارە ڕاپۆرتی دارایی ساڵی 2018 پێشکەش بە فەرمانگە نەکات ئیجرائاتی یاسایی لەگەڵدا دەکرێت بەپێی حوکمەکانی یاسای ژمارە یەکی ساڵی 2011.\nڕاپۆرتى دارایى ساڵانە\nئاگادارى سەرجەم ڕێکخراوەکان و تۆڕەکان دەکەینەوە کە لە بەروارى 2/1/2019 تاکو 28/2/2019 ڕاپۆرتى دارایى ساڵانە بۆ ساڵى ٢٠١٨ پێشکەش بە فەرمانگەکەمان بکەن\nپلانی ساڵانەی رێکخراوەکان\nپێویستە لەسەر رێکخراوەکان بۆ ئەنجامدانى چالاکییەکانیان پلانێکى ساڵانەیان، هەبێت کە پاڵپشت بێت بە پەیڕەوى ناوخۆى رێکخراوەکەیان و گونجاو بێت لەگەڵ یاسا\nئاماژە بە رەزامەندی سەرۆکایەتى ئەنجومەنی وەزیران ژمارە 4698 لە 1/11/2017 دوا بەدواى هەوڵەکانى فەرمانگەی رێکخراوە ناحکومییەکان و بەرێوەبەرایەتى گشتی باجەکان دەربارەی باجی کارمەندان


کەلار؛ لە ماوەی 15 رۆژدا کێشەکانی پێوەری ئاو چارەسەر نەکرێت دانانی رادەگیرێت\nقایمقامى كه‌لار، رایگەیاند، ئەگەر لە ماوەی 15 ڕۆژدا کێشەی هاتنەوەی پارەی پێوەری ئاو لە لایەن فه‌رمانگه‌ى ئاوى كه‌لارەوە چاره‌سه‌ر نەکرێت دانانی پێوەری ئاو رادەگیرێت.\nقائیمقامی کەلار، لە راگەیەندراووێکدا بڵاویکردوەتەوە، دوای ئەوەی ئەمڕۆ قائیمقام کۆبوونەوەی خۆی لەگەڵ بەڕێوەبەرایەتی ئاو ئەنجامدا، بڕیاریدا ئه‌و ماڵانه‌ى له سه‌رووى په‌نجا هه‌زار دینار پاره‌ى ئاویان بۆ هاتووه‌ته‌وه پێداچوونه‌وه‌ى تێدا ده‌كرێت و به قه‌رز له‌سه‌ریان ئه‌ژمارناكرێت، کە شوێنی نیشتەجێبوونی هاوڵاتیان دەگرێتەوە.\nلە راگەیەندراوەکەدا هاتوە، سه‌باره‌ت به‌و ماڵانه‌ى پاره‌ى زۆریان بۆ هاتووه‌ته‌وه له‌سه‌ر فه‌رمانى قایمقامى كه‌لار، فه‌رمانگه‌ى ئاوى كه‌لار ده‌بێت له ماوه‌ى 15 ڕۆژ چاره‌سه‌ری بكات به پێچه‌وانه‌وه دانانى پێوه‌ر ڕاده‌گیرێت.\nئاماژە بەوەشکراوە، له كاتى دانانى پێوه‌ر بۆ هه‌موو كه‌لار، ماوه‌ى پێدانى ئاو به ماڵان زیاتر ده‌كرێت، دڵنیایى ده‌ده‌ینه هاوڵاتیانى شارى كه‌لار دواى چاره‌سه‌ركردنى كێشه‌و كه‌موكورتییه‌كان، ئه‌و پاره‌یه‌ى مانگانه‌ى له ڕێگه‌ى پێوه‌رى ئاوه‌وه ئه‌ژمارده‌كرێت كه‌متر ده‌بێت له‌و پاره‌یه‌ى پێشتر له سه‌ر بنه‌ماى ڕووبه‌ر بۆ هاووڵاتیان داده‌نرا.\nبۆ به‌رچاو ڕوونى زیاتر له ئێستادا به‌رێوه‌به‌رایه‌تى ئاوى كه‌لار به بێ پێوه‌ر ڕۆژانه یه‌ك مه‌تر ئاو دابه‌شده‌كات به‌سه‌ر هاووڵاتیان، له دواى دانانى پێوه‌ر ئه‌گه‌ر هاووڵاتى ڕۆژانه یه‌ك مه‌تر ئاو سه‌رف بكات واته هه‌زار لیتر ئه‌و مانگانه ده‌كاته 7 هه‌زار 750 دینار.\nبە وێنە.. لە روداوێکی هاتوچۆدا پێنج هاوڵاتی برینداربون\nفراکسیۆنی کۆمەڵ داوای دەرکردنی هێزی دەرەکی دەکات لە کوردستان\nفراكسیۆنی كۆمه‌ڵی ئیسلامی لە پەرلەمانەوە داوای دەرکردنی هێزی دەرەکی دەکات لە هەرێمی کوردستان.\nتوركیا ژمارەیەک سەرۆك شارەوانی باکوری کوردستان دەستگیر دەكات\nتورکیا ژمارەیەک سەرۆک شارەوانی باکوری کوردستانی دەستگیرکردوە.\nسوپای تورکیا بۆردومانی کۆبانێ دەکات\nسوپای تورکیا، گوندی سفتەک، بۆبان، خۆرخێر و شکەفتێن لە ڕۆژئاوای کۆبانێ تۆپباران دەکات.\nفەرەنسا لە چەند كاتژمێری داهاتوو بڕیار دەدات\nبەریتانیا زانیاری نوێ لەبارەی مافی پەنابەری لەوڵاتەكەی بڵاودەكاتەوە\nدووەمین وڵات پشتیوانی هێرشەكانی توركیای كرد بۆ سەر رۆژئاوا\nسەبارەت بە هێرشەکانی تورکیا بۆ سەر ڕۆژئاوای کوردستان بەرەی تورکمانیی هەڵوێستی خۆی ڕاگەیاند\nهۆكاری ده‌ستبه‌رداربوونی كوردی راگه‌یەندرا\nچارەنووسی ئەو کچەی لە هەولێر ونبوو ئاشکرا کرا\nسایە كەریم بە گریانەوە رونكردنەوە دەدات


دانیشتنەکەی دوێنێی پەرلەمانی عێراق چۆن بەڕێوەچوو؟ چی روویدا؟\nشەوی رابردوو، دانیشتنی پەرلەمانی عێراق هەڵگیرا و تیایدا هەریەک لە سەرۆکی پەرلەمان و دوو جێگرەکەی هەڵبژێردران، بۆ یەکەمجار لەعێراق هەڵبژاردنی پەرلەمان بەشێوەی دەنگدانی زۆرینە بەڕێوەچوو، چوارچێوەی هەماهەنگیش ئەنجامەکان رەتدەکەنەوە.\nلە سەرەتادا بڕیاربوو یەکەم دانیشتنی پەرلەمان کاتژمێر ١٠ی سەر لەبەیانی بەڕێوەبچێت، بەڵام دواتر دوو جار بەهۆکاری هەوڵی لایەنە سیاسییەکان بۆ رێککەوتن دانیشتنەکە دواخرا و لە کاتژمێر ٣ و ٣٠ خولەکی دوانیوەڕۆ دەستی پێکرد.\nلەکۆی ٣٢٩ ئەندام، ٣٢٥ ئەندام سوێندی یاساییان خوارد و یەکەم دانیشتنی ئەنجوومەنی نوێنەرانی عێراق بەسەرۆکایەتی مەحمود مەشھەدانی بەتەمەنترین ئەندامی ئەم خولەی ئەنجوومەنەکە لە فراکسیۆنی ھاوپەیمانیی عەزم، دەستی پێ کرد.\nمەحمود مەشھەدانی تەمەن ٧٤ ساڵ، لەنێوان ساڵانی ٢٠٠٦ و ٢٠٠٩، سەرۆکی ئەنجوومەنی نوێنەران بوو.\nدوای چەند خولەکێک لەدەستپێکی دانیشتنەکەو بەهۆی ناکۆکی لەسەر گەورەترین فراکسیۆن دانیشتنەکە گرژی بەخۆوە بینی و ئەوەش بووبە هۆی تێکچوونی تەندروستی مەشهەدانی و گواستنەوەی بۆ نەخۆشخانە، بۆیە خالید دەراجی جێگەکەی گرتەوە.\nمحەمەد حەلبوسی (٢٠٠) دەنگ بە سەرۆکی پەرلەمان هەڵبژێردرایەوە و بەسەر مەشهەدانیدا ١٦ دەنگ سەرکەوت و١٤ دەنگیش پوچەڵ بووە.\nهەروەها، هەریەک لە حاکم زاملی لە فراکسیۆنی سەدر بە جێگری یەکەمی سەرۆکی پەرلەمان و شاخەوان عەبدوڵا لە فراکسیۆنی پارتی بە جێگری دووەمی سەرۆکی پەرلەمان ھەڵبژێردران.\nلە لایەن خۆیانەوە، چوارچێوەی هەماهەنگی کە خاوەنی ٨٨ کورسی پەرلەمانییە و خۆیان بە گەورەترین لایەنی ناو پەرلەمان دەزانن سەر لەبەری پرۆسەکە و ئەنجامەکانیان رەتکردەوە، لە بەرامبەریشدا لایەنی سەدر دەڵێن ئەوان گەورەترین کوتلەی پەرلەمانن و ٧٣ کورسی پەرلەمانیان هەیە.\nکێ بایکۆتی کرد؟\nلە دانیشتنەکەدا هەریەکە لە یەکێتی و چوارچێوەی هەماهەنگی کە ژمارەیان ٩٧ کورسی بوو، بەشدار نەبوون و دەنگیان نەدا.\nفراکسیۆنی نەوەی نوێ لە چوارچێوەی "هاوپەیمانی لە پێناو خەڵک" بەشداری یەکەم دانیشتنی پەرلەمانیان کرد و لەو بارەیەشەوە رێبوار ئەورەحمان پەرلەمانتاری نەوەی نوێ راگەیەنراوێکی بڵاوکردەوە و تیایدا هاتووە، " وەک بەڵێنمان دابوو، دەنگی ئێوە لە گەردنمانە، ئەمڕۆ جارێکی تر سوێندی خۆمان دووبارە کردەوە کە خیانەت لە دەنگەکانتان ناکەین و لەگەڵ ئێوە دەمێنینەوە."\nهۆکاری بەشداربوونی فراکسیۆنەکەیانی لە دانیشتنی پەرەمان روونکردووەتەوە و دەڵێت:\nیەکەم: دەستوری و یاساییە کە دەبێت پەرلەمان لە یەکەم دانیشتن دەستەی سەرۆکایەتی هەڵبژیرێت. ئێمە چۆن یاسا شکێنی دەکەین؟ چ بەرژەوەندییەکمان هەیە؟ لە کاتێکدا ئێمە ئۆپۆزسیۆنین.\nدووەم: ئێمە چۆن پەرلەمان پەک بخەین، لە کاتێکدا هێزێکی ئۆپۆزسیۆنین و تەنها پەرلەمانمان بە دەستەوەیە تا لەڕێگەیەوە کار بۆ خەڵک بکەین. بە پێچەوانەوە هەمیشە هەوڵدەدەین پەرلەمان چالاک بێت و بە کاری خۆی بکات، نەک پەک بخرێت و وڵات بەرەو قەدەری نادیار بروات.\nسێیەم: ئێمە لەناو هۆڵەکە ماینەوە، وەک هاوپەیمانی لەپێناو خەڵک کاندیدمان بۆ جێگری یەکەم (حەمید عەباس شەبلاوی) و جێگری دووەم (سروە عەبدولواحید) هەبوو، رووبەڕووبووینەوە و مەیدانەکەمان جێنەهێشت. با هێزی تریش بمابانەوە و کاندیدیان هەبووایە، نەک بە دۆڕاوی بکەونە پڕوپاگەندە. ئەگەر ئێمە دوای بەرژووەندی شەخسی بکەوتینایە ئەوا شەڕمان لەسەر پۆستەکانی حکومەت و سەرۆکایەتی کۆمار دەکرد و بو دوای پۆست و وەزارەتدا رامان دەکرد ، نەک ببینە ئۆپۆزسیۆن و شەری پەرلەمان بکەین.\nلەلایەن خۆیەوە، ئاریان تاوگۆزی پەرلەمانتاری نەوەی نوێ لە چوارچێوەی هاوپەیمانی لە پێناو خەڵکدا راگەیەنراوێکی بڵاوکردەوە و تیایدا ئاماژەی بەوەکردووە، "بە ماوەیەکی کەم پاش دەستپێکردنی دانیشتنەکە هەموومان پەرلەمانتارەکان سوێندی یاسایمان خوارد. بڕگەیەک لە سوێندەکە ئەوەیە کە پابەندبونمانە بەجێبەجێکردنی یاساکان."\nدەشڵێت، "نیەت و پلانێک هەبوو کە ئەو دانیشتنە بە "کراوەی" بمێنێتەوە و هەڵبژاردنی سەرۆک و دوو جێگرەکەی دوابخرێت بەڵام دەستور ڕێگرە لەو کارە و نادەستورییە".\nلەبەشێکی دیکەی راگەیەنراوەکەیدا، ئاریان تاوگۆزی باسی لەوەشکردووە، "خاڵێکی تریش زۆر گرنگە کە باسبکرێت و بەردەوام باسمان کردوە ئەوەیە کە سیاسەت بە ڕقەوە ناکەین و بە باش، دەلێین باش و بە خراپیش خراپ. لە ئایندەیا ئەگەر پڕۆژەیەک یان یاسایەک لە هەر کەس و لایەنێکەوە پێشکەشی پەرلەمان بکرێت و بزانین لە بەرژەوەندی و سودی خەڵکە ئەوا پشتگیری دەکەین و دەنگیشی پێدەدەین."\nئەمە لەکاتێکدایە، دەبێت ئەو کەسەی دەبێتە سەرۆکی پەرلەمان ٥٠+١ی دەنگی پەرلەمانتاران بەدەستبهێنێت، واتە ١٦٥ دەنگ لە کۆی ٣٢٩ پەرلەمانتاری ئامادەبوو بەدەستبهێنێت. دواتر لەماوەی ١٥ رۆژدا دەبێت سەرۆک کۆمار هەڵبژێردرێت و پاشان سەرۆک کۆمار کەسێک بۆ پێکهێنانی حکومەت رابسپێرێت.\nدانیشتنەکە لە رووی یاساییەوە\nحاکم شێخ لەتیف، ئەندامی پێشووی پەرلەمانی عێراق لەبارەی بەڕێوەچوونی دانیشتنەکەی پەرلەمانی عێراق راگەیەنراوێکی بڵاوکردەوە و تیایدا ئاماژەی بەوەداوە کە "سەرەتایەکی باشە".\nدەشڵێت، بەلەبەرچاو گرتنی دۆخی عێراق، دەتوانین بڵێین دەسپێکی ئەم خولەی پەرلەمانی عێراق لەچاو خولەکانی تر باشتربوو لەڕوی:\n- پابەند بوون بەماوەی دەستوری و ھەڵبژاردنی دەستەی سەرۆکایەتی پەرلەمان لەکاتی یاسایی خۆیدا و درێژ نەکردنەوەی دانیشتنەکە، ھەرچەندە ویسترا فێڵێک بکرێت، بەڵام سەری نەگرت.\n-ھەڵبژاردنی دەستەی سەرۆکایەتی بە زۆرینە نەک بەتەوافق "سازان" کە ئەمە سەرەتایەکی جیاکەرەوەیە.\n- ھەر بەگوێرەی دەستور لەم دانیشتنەدا کوتلەی زۆرینەی پەرلەمانی تۆمار کرا کە کاندیدی سەرۆک وەزیران لەو دەبێ، کە ئەمەش جیاکەرەوەیە لەجاران، چونکە لەدوای ٢٠٠٥ ەوە سەرۆکی حوکمەت کاندیدی کوتلەی زۆرینە نەبووە، بەڵکو کاندیدی تەوافقی ھەمواون بووە بۆیە بێ پاڵپشت و لاواز بووە و نەیتوانیوە ھیچ بکات، جگە لەڕازیکردنی کوتلەکان.


کوردپرێس :: Kurdpress News Aganecy - هێزی پێشمه‌رگه بۆ بنکه‌کانیان پێش له ده‌ستپێکردنی ئۆپه‌راسیۆنی مووسڵ ده‌گه‌ڕێنه‌وه\nوته‌بێژی نووسینگه‌ی سه‌رۆک وه‌زیرانی عێراق:\nهێزی پێشمه‌رگه بۆ بنکه‌کانیان پێش له ده‌ستپێکردنی ئۆپه‌راسیۆنی مووسڵ ده‌گه‌ڕێنه‌وه\nبه‌شی عێراق و هه‌رێمی کوردستان- وته‌بێژی نووسینگه‌ی سه‌رۆک وه‌زیرانی عێراق وێڕای جه‌ختکردنه سه‌ر ئه‌وه‌ی که هێزی پێشمه‌رگه بۆ ئه‌و بنکانه ده‌گه‌ڕێنه‌وه که پێش له ده‌ستپێکردنی ئۆپه‌راسیۆنی ئازادکردنه‌وه‌ی مووسڵ تێیدا بوونه، خوازیاری چاره‌سه‌رکردنی پرسی ناوچه جێناکۆکییه‌کان به‌پێی ماده‌ی یاسای بنه‌ڕه‌تی عێراق بوو.\nبه‌پێی هه‌واڵی کوردپرێس، سه‌عد حه‌دیسی له گفتوگۆ له‌گه‌ڵ هه‌واڵده‌ریی "عین العراق نیوز"دا وتی: هه‌ڵوێستی ده‌وڵه‌تی فیدڕاڵ له به‌رانبه‌ر پرسی ئاماده‌بوونی هێزی پێشمه‌رگه له ده‌ره‌وه‌ی سنووره‌کانی هه‌رێمی کوردستاندا ڕوون و ئاشکرایه، چوونکه پێش له ده‌ستپێکردنی ئۆپه‌راسیۆنی ئازادکردنه‌وه‌ی پارێزگای نه‌ینه‌وا له نێوان هه‌ولێر- به‌غدا له‌باره‌ی ئاماده‌بوونی کاتیی هێزی پێشمه‌رگه له ده‌ره‌وه‌ی سنووره‌کانی هه‌رێم ئیتیفاق کرابوو، که‌واته ئه‌م هێزانه له کۆتایی ئه‌م ئۆپه‌راسیۆنه‌دا بۆ بنکه پێشووه‌کانیان ده‌گه‌ڕێنه‌وه.\nناوبراو له‌باره‌ی ئاماده‌بوونی هێزی پێشمه‌رگه له ناوچه‌کانی پێش له ده‌ستپێکردنی ئۆپه‌راسیۆنی ئازادکردنه‌وه‌ی نه‌ینه‌وا ڕایگه‌یاند: ئه‌م ناوچانه، ناوچه جێناکۆکییه‌کانی نێوان هه‌ولێر- به‌غدان و ده‌بێ پرسی ئه‌و ناوچانه به‌پێی ماده‌ی یاسای بنه‌ڕه‌تی عێراقه‌وه چاره‌سه‌ر بکرێت.\nکۆدی بابه‌ت: 68288 | به‌روار: ۱۳۹۵/۱۱/۱۰ | کاتژمێر: 15 : 0\nپێشڕه‌ویی هێزه سه‌ربازییه‌کانی عێراق له به‌شی ڕۆژئاوای مووسڵ


جيرؤكيك كة باوةر ناكةى فةرموو وةك ئامؤزكارى - یانەی کوردکلیك\n> په‌رتوک و چێرۆک و ڕۆمان\nجيرؤكيك كة باوةر ناكةى فةرموو وةك ئامؤزكارى\n11-10-2012, 06:26 PM ژمارەى بەشداری : 1 yalda gwl گروپی کورد کلیک به‌رواری تۆماربوون : Feb 2012 ژماره‌ی ئه‌ندام : 32820 شوێن: دلى شيرينةكةم گرنگیدان بە : نةرةنجانى دلى كةس کۆی بەشداریەکان : 15,110 ته‌مه‌ن : 23 کۆی گشتی هەڵسەنگاندن : 92 جيرؤكيك كة باوةر ناكةى فةرموو وةك ئامؤزكارى نێك له سه ر كورسییەك دانیشتبوو، سودفە وا رێكەوت كە پیاوێكی لە تەنیشت دانیشتبوو، نێوان ژن و پیاوەكە، كورسییەكی بەتاڵ بوو.\nژنەكە كتێبەكەی دەرهێنا و دەیویست بیخوێنێتەوە، لە كورسییە بەتاڵەكە، چپسەكەی كردەوە و دانەیەكی خوارد.\nزۆر پێی سەیر بوو، پیاوەكەی تەنیشتیشی، دانەیەكی چپسەكەی خوارد. ژنەكە زۆری سەیر پێهات كە چۆن ئەو پیاوە وا بێشەرمانە، بێ رووخسەت وەرگرتن، چپسی ئەو دەخوات.\nلەدڵی خۆی گوتی: كێشە\nنییە، دانەیەك چپس ئەوە ناهێنێت، گرفتی لەسەر دروست بكەم.\nژنەكە دەستی بۆ چپسەكە برد و دانەیەكی تری خوارد، پیاوەكەش هەمان شتی كرد.\nژنەكە ئیمانی نەمابوو، بەنیاز بوو مستێك بەدەمی كابرا بكێشێت.\nهەر كە ژنەكە دانەیەكی دەخوارد، پیاوەكەش لەدوای ئەو دانەیەكی تری قرمش دەكرد.\nژنەكە تەماشای كرد، لەناو چپسەكە یەك دانە ماوە، لەدڵی خۆی گوتی: دەبێت ئێستا ئەو پیاوە بێ ئوسوڵە چی بكات؟\nلەو بیرەدا بوو، پیاوەكە دانە چپسەكەی دەرهێنا و كردی بە دوو لەت، نیوەی خۆی خواردی و نیوەكەی تری دا بە ژنەكە.\nدەتگوت، ئێستا ژنەكە لە رقان دەتەقێ و گەورەترین كێشە لەسەر چپسێك دروست دەبێت، ئاخر ژنەكە پێی وا بوو، كەرامەتی شكێنراوە.\nخۆی بۆ نەگیرا و هەڵسا و چووە ناو فڕۆكە.\nلەناو فڕۆكە، جانتاكەی كردەوە، بۆ ئەوەی چاویلكەكەی لەچاو بكات، بینی وا چپسەكەی لەناو جانتاكەیەتی.\nتووشی شۆك بوو، هەستی بە شەرمەزارییەكی گەورە كرد، ئاخر كات بەسەرچوو بوو، بگەڕێتەوە و داوای لێبووردن لە پیاوەكە بكات، كە بێ پرسی ئەو چپسەكەی خواردووە. بەڕاستی كارێكی بێ زەوقی كردووە.\nلەو چیرۆكە، چوار شت لەبیر مەكە:\n1. ئەو بەردەی هەڵت داوە، ناگەڕێندرێتەوە.\n2. ئەو وشانەی دركاندووتە، پێت ناگەڕێنەوە.\n3. ئەو هەلانەی لەدەستت داون، ناگەڕێنەوە.\n4. گەنجییەتیت كە رۆیشت ناگەڕێتەوه\nس\_رةنكة باوةر نةكةىدەتوانیت بە فەسیبوکەکەت کۆمێنت لەسەر ئەم بابەتە بنوسیت واژوو\nyalda gwl بینینی زانیاری تاكه‌كه‌سی ناردنی په‌یامی تایبه‌ت بۆ yalda gwl گه‌ڕان به‌دوای به‌شداریه‌كان كه نوسراوه له‌لایه‌ن yalda gwl 11-10-2012, 06:36 PM ژمارەى بەشداری : 2 کلینةکةلاری گروپی کورد کلیک به‌رواری تۆماربوون : Sep 2012 ژماره‌ی ئه‌ندام : 39954 شوێن: کەلار گرنگیدان بە : بەخۆم-خوێندن کۆی بەشداریەکان : 2,571 ته‌مه‌ن : 24 کۆی گشتی هەڵسەنگاندن : 12 واوچیرۆکێکی زۆرسەرنجراکێش وکاریگەربودەستتخۆشبێ شاژن گیان واژوومالئاوا\nhttp://www.kurdclick.net/vb/showthre...06#post1120306 کلینةکةلاری بینینی زانیاری تاكه‌كه‌سی گه‌ڕان به‌دوای به‌شداریه‌كان كه نوسراوه له‌لایه‌ن کلینةکةلاری 11-10-2012, 07:18 PM ژمارەى بەشداری : 3 *چـــــاوان* ئه‌ستێره‌ی کورد کلیک به‌رواری تۆماربوون : Oct 2012 ژماره‌ی ئه‌ندام : 39978 شوێن: slimany گرنگیدان بە : xwendn کۆی بەشداریەکان : 1,490 کۆی گشتی هەڵسەنگاندن : 15 zor karegar bw dast xosh bet واژوو *چـــــاوان* بینینی زانیاری تاكه‌كه‌سی ناردنی په‌یامی تایبه‌ت بۆ *چـــــاوان* گه‌ڕان به‌دوای به‌شداریه‌كان كه نوسراوه له‌لایه‌ن *چـــــاوان* 11-10-2012, 07:49 PM ژمارەى بەشداری : 4 CHeNaZ گروپی کورد کلیک به‌رواری تۆماربوون : Apr 2012 ژماره‌ی ئه‌ندام : 35119 کۆی بەشداریەکان : 14,706 ته‌مه‌ن : 20 کۆی گشتی هەڵسەنگاندن : 297 دەستتخۆشبێ بةسود بوو.......... CHeNaZ بینینی زانیاری تاكه‌كه‌سی ناردنی په‌یامی تایبه‌ت بۆ CHeNaZ گه‌ڕان به‌دوای به‌شداریه‌كان كه نوسراوه له‌لایه‌ن CHeNaZ 11-10-2012, 08:47 PM ژمارەى بەشداری : 5 yalda gwl گروپی کورد کلیک به‌رواری تۆماربوون : Feb 2012 ژماره‌ی ئه‌ندام : 32820 شوێن: دلى شيرينةكةم گرنگیدان بە : نةرةنجانى دلى كةس کۆی بەشداریەکان : 15,110 ته‌مه‌ن : 23 کۆی گشتی هەڵسەنگاندن : 92 سوباس بؤ ئيوة واژوو\nyalda gwl بینینی زانیاری تاكه‌كه‌سی ناردنی په‌یامی تایبه‌ت بۆ yalda gwl گه‌ڕان به‌دوای به‌شداریه‌كان كه نوسراوه له‌لایه‌ن yalda gwl 11-15-2012, 02:06 PM ژمارەى بەشداری : 6 مهيار گروپی کورد کلیک به‌رواری تۆماربوون : Aug 2011 ژماره‌ی ئه‌ندام : 27261 شوێن: له خه مى دايكم گرنگیدان بە : لا الا اله الله ,,,,,,خويندن ,,,,,خوشه ويستانم کۆی بەشداریەکان : 4,215 کۆی گشتی هەڵسەنگاندن : 10 ده سته كانت خوش بيت كولى كيان جيروكى واتادار بوو واژوو مهيار بینینی زانیاری تاكه‌كه‌سی ناردنی په‌یامی تایبه‌ت بۆ مهيار گه‌ڕان به‌دوای به‌شداریه‌كان كه نوسراوه له‌لایه‌ن مهيار 11-16-2012, 12:14 AM ژمارەى بەشداری : 7 yalda gwl گروپی کورد کلیک به‌رواری تۆماربوون : Feb 2012 ژماره‌ی ئه‌ندام : 32820 شوێن: دلى شيرينةكةم گرنگیدان بە : نةرةنجانى دلى كةس کۆی بەشداریەکان : 15,110 ته‌مه‌ن : 23 کۆی گشتی هەڵسەنگاندن : 92 سوباس بؤتؤ كول كولى واژوو\nyalda gwl بینینی زانیاری تاكه‌كه‌سی ناردنی په‌یامی تایبه‌ت بۆ yalda gwl گه‌ڕان به‌دوای به‌شداریه‌كان كه نوسراوه له‌لایه‌ن yalda gwl 05-07-2013, 06:03 PM ژمارەى بەشداری : 8 شاليار@ گروپی کورد کلیک به‌رواری تۆماربوون : Apr 2013 ژماره‌ی ئه‌ندام : 42324 شوێن: هەسارەی مووشتەری گرنگیدان بە : دایکم کەزۆر ئازیزە لەلام کۆی بەشداریەکان : 2,311 ته‌مه‌ن : 27 کۆی گشتی هەڵسەنگاندن : 15 ده ست خؤش زؤر جوانه سه ركه وتووبى واژووﺷﻪﻭﯼ ﻫﯿﺠﺮﻩ ﺩڵﻢ ﺯﺍﻣﺎﺭ ﻭ ﻣﻪﺣﺰﻭﻭﻥ\nﺩﻩﺭﻭﻭﻧﻢ ﺋﺎﮔﺮﯼ ﺑﻪﺭﺩﺍﯾﻪ ﮔﻪﺭﺩﻭﻭﻥ\nﻧﻪﻣﺎﻭﻩ ﺭﺍﺣﻪﺕ ﻭ ﺋﻪﻗڵ ﻭ ﺳﻪﺑﺮ ، ﭼﻮﻭﻥ\nﻟﻪﺗﻪﻧﯿﺎﯾﯽ ﺑﻪﯾﺎﺩﯼ ﺭﯙﺣﯽ ﻣﻪﺟﻨﻮﻭﻥ شاليار@ بینینی زانیاری تاكه‌كه‌سی ناردنی په‌یامی تایبه‌ت بۆ شاليار@ گه‌ڕان به‌دوای به‌شداریه‌كان كه نوسراوه له‌لایه‌ن شاليار@ «\nئێستا كاتژمێر : 09:53 AM به‌كاتی كوردستان


سەعدی ئەحمەد پیرە: پشکی یەکێتیی کەمترە لە حەقی خۆی |\nHome چاوپێکەوتن سەعدی ئەحمەد پیرە: پشکی یەکێتیی کەمترە لە حەقی خۆی\non: نیسان 17, 2019 In: چاوپێکەوتن, سەرەکیNo Comments\nله مانگی شەش به دواوه ده‌ست به گفتوگۆ ده‌که‌ین بۆ به‌ستنی کۆنگره\nسەعدی ئەحمەد پیرە، ئەندامی مەکتەبی سیاسیی یەکێتیی نیشتیمانیی کوردستان ڕایدەگەیەنێت ئەو گلەیی و ناڕەزایەتییانەی هەیە سەبارەت بە نەبوونی تەوازون لەناو حکومەتدا ڕاستیی تێدایە و دەشڵێت: ״پشکی یەکێتیی لە حکومەتدا کەمترە لە حەقی خۆی.״\nسەعدی ئەحمەد پیرە لە چاوپێکەوتنێکی ״ئاژانس״دا ئاشکرای دەکات، ئه‌و ده‌نگۆیانه‌ی باس له دواخستنی کۆنگره ده‌که‌ن ڕاست نین و دەڵێت: ״یه‌كێتیی له مانگی شەش به دواوه ده‌ست ده‌كات به گفتوگۆ له‌سه‌ر مه‌سه‌له‌ی كۆنگره و چۆنیه‌تی به‌ستنی كۆنگره.״\nئاژانس: با له‌و پرسیاره‌وه ده‌ست پێ بكه‌ین، بۆچی واژۆكردنی ڕێككه‌وتنی یه‌كێتیی و پارتی هێنده دوا كه‌وت؟\nسه‌عدی ئه‌حمه‌د پیره: ئه‌وه هیچ په‌یوه‌ندییه‌كی به یه‌كێتییه‌وه نییه، یه‌كێتیی و پارتی له‌سه‌ر دابه‌شكردنی پۆسته‌كان و له‌سه‌ر ڕێككه‌وتننامه‌ی سیاسی و هێڵه گشتییه‌كان ڕێك كه‌وتوون، كێشه له یه‌كێتیی نییه.\nئاژانس: كێشه‌كه به دیاریكراوی چییه، ئایا له نێوان گۆڕان و پارتیدایه، یان له نێوان ئێوه و گۆڕاندایه؟\nسه‌عدی ئه‌حمه‌د پیره: من ناڵێم به دیاریكراوی له نێوان كێدایه، به‌ڵكوو ده‌ڵێم كێشه‌كه له‌گه‌ڵ یه‌كێتیی نییه.\nئاژانس: وه‌ك یه‌كێتیی ته‌واو ئه‌وه یه‌كلایی كراوه‌ته‌وه كه جێگرێكی سه‌رۆكی هه‌رێمتان ده‌وێت، پارتی ڕه‌زامه‌ندیی داوه؟\nسه‌عدی ئه‌حمه‌د پیره: ئێمه ئه‌و مه‌وزوعانه‌ی كه ڕێككه‌وتووین له‌گه‌ڵ پارتی ئه‌و مه‌وزعانه‌ن كه دیاریكراوه، له‌سه‌ر پرسی زیادكردنی جێگرێكیش له یاسا هه‌مواركراوه‌كه‌ی سه‌رۆكایه‌تیی هه‌رێمدا بوونی هه‌یه كه سه‌رۆكی هه‌رێم دوو جێگری ده‌بێت.\nئاژانس: وه‌ك یه‌كێتیی چۆن مامه‌ڵه له‌گه‌ڵ ئه‌نجوومه‌نی ئاسایشی هه‌رێم ده‌كه‌ن، چه‌ند پۆست له‌و ئه‌نجوومه‌نه‌دا وه‌رده‌گرن؟\nسه‌عدی ئه‌حمه‌د پیره: جێگری ڕاوێژكاری ئه‌نجوومه‌نه‌كه یه‌كێتیی ده‌بێت، له ته‌واوی پۆسته‌كانی تریش ڕێك ده‌كه‌وین له‌سه‌ری.\nئاژانس: هه‌میشه ئه‌و گله‌ییه له لایه‌ن كادره‌كانتانه‌وه ده‌كرا ته‌وازون له‌ناو حكومه‌تدا نییه، ئه‌مجاره هه‌وڵی ته‌وازونی ته‌واوه‌تی ده‌ده‌ن؟\nسه‌عدی ئه‌حمه‌د پیره: به پێشبینیی من ئه‌وه‌ی یەكێتیی وه‌ریگرتووه كه‌متره له حه‌قی یه‌كێتیی.\nئاژانس: نیگه‌رانیی كادیره‌كانتان له جێگای خۆیدایه؟\nسه‌عدی ئه‌حمه‌د پیره: به‌ڵێ ئه‌مه ڕاستیی تێدایه.\nئاژانس: ئه‌وه‌ی تا ئێستا ده‌بیندرێت ته‌نها هه‌وڵه بۆ پێكهێنانی حكومه‌تی هه‌رێم، پرسی پاكێجه‌كانی تری یه‌كێتیی وه‌ك به‌غدا و كه‌ركوك چی به‌سه‌ر هات؟\nسه‌عدی ئه‌حمه‌د پیره: ئه‌وه‌یان وه‌ك باس كراوه كه ئه‌م پاكێجانه به یه‌كه‌وه ده‌ست پێ ده‌كه‌ن، به‌ڵام به‌غدا و كه‌ركوك به ته‌نها په‌یوه‌ندیی به یه‌كێتیی و پارتییه‌وه نییه پێویستی به ڕه‌زامه‌ندیی به‌غداش هه‌یه، به جۆرێك هه‌تا ئه‌گه‌ر پارتی و یه‌كێتییش ڕازی بن ئه‌گه‌ر به‌غدا ڕه‌زامه‌ندیی نه‌دا ناكرێت، بۆیه پێم وایه پرسی به‌غدا و كه‌ركوك به یه‌كه‌وه له‌گه‌ڵ پێكهێنانی حكومه‌ت ده‌ست پێ ده‌كات، به‌ڵام كامیان زووتر ته‌واو ده‌بێت وه‌ك وتم ئه‌وه په‌یوه‌ندیی به ڕه‌زامه‌ندیی به‌غداشه‌وه هه‌یه.\nئاژانس: له‌سه‌ر یه‌كلاییكردنه‌وه‌ی كاندیده‌كان ده‌وترێت كێشه‌ی ناوخۆییتان هه‌یه؟\nسه‌عدی ئه‌حمه‌د پیره: ئه‌وه ئیدیعا‌ی ڕاگه‌یاندنه، چونكه یان ڕێك ده‌كه‌وین یان ده‌یخه‌ینه ده‌نگدان له سه‌ركردایه‌تی، كێ ده‌نگی زۆری هێنا ده‌بێته كاندید.\nئاژانس: له ڕاگه‌یاندنه‌كان شتێك بڵاو بووه‌ته‌وه گوایه یه‌كێتیی ئه‌مساڵ كۆنگره نابه‌ستێت، ئه‌مه ڕاسته؟\nسه‌عدی ئه‌حمه‌د پیره: ئه‌مه ڕاست نییه، یه‌كێتیی له مانگی شەش به دواوه ده‌ست ده‌كات به گفتوگۆ له‌سه‌ر مه‌سه‌له‌ی كۆنگره و چۆنیه‌تی به‌ستنی كۆنگره.\nگۆڕان لە ٢٠١٥دا داوای دوو جێگری بۆ سەرۆکی هەرێم کردووە و ئێستا دژیەتی\nسیاسەتی کوردی لە نێوان شاخ و شاردا


با سەرکردایەتی کورد کراسیک لەئەردوگان دادڕێ !!! پشکۆ ئەمین\nپاش ئەوهەمو یارییەی تورکیا بە ئاگرکردی، هەرلەیارمەتی و کۆمەک کردن بە داعش وناردنی چەک وتەقەمەنی بۆ داعش وقاعیدە و ئیسلامیەکانی ناوسوریا وعیراق و رێگەدان بە هاتن ورۆشتنی خۆتەقینەرەوەکان لەسوریاو عیراقەوە بۆئەوروپا ! بەمشیوەیە تورکیا بووبوە بنکەی هەرچی ئیسلامی توندڕە وهەیە، وە شوێنی چارەسەرکردنیی بریندارەکانیان و حەوانەوەیان !هەر لەتورکیاشەوە هەزاران ئیسلامی توندرەوی داعش، لە ئەوروپاوە بە ریگەی تورکیادا هاتن وکارئاسانیان بۆ کراوچوونە ناو سوریا وعیراق بۆ شەردژبە ناتۆو هاوپەیمانەکانی ! ئەمە جگە لە بەکار هێنانی کارتی پەنابەر بۆ بە دەستهینانی مەرامەکانی خۆی کەرۆژانە بەهەزاران پەنابەری سوریای وعیراقی لە تورکیاوە رەوانەی دەریای مەرگ دەکران وبە کەشتی دەچونە ئەوروپا، لەپیناوی ئامانجە نارەواکانیدا هەموو ریگایەکی گرتە بەر تا ئەوروپا و ئەمریکا پشت لە کورد بکەن.\nتورکیا لە سەرەتادا داوای دەکرد رێگەی بدەن لە رۆژئاوای کوردستاندا لەو شوێنانەدا کە کورد ئازادی کردون، کەمپێک دروست بکرێت، بەڵام بەمەرجێک لەژیر سەرپەرشتی خۆیدابیت . تا رێگە لەو نیمچە سەربەخۆیەی کورد بگرێت ! ئەردوگان وای دەزانی کە هیشتا، هەرسەردەمی شەری ساردە و تورکیاش تورکیاکەی جارانە ئەوروپاو ئەمریکاش کاریان پێیەتی و پشتی دەگرن، نەیزانی ئەوسەردەمە تیپەریوە ئیترنە ئەمریکاو نەئەوروپا پیویستیان بە تورکیای ئیسلامی پشتگیریکەری داعش نەماوە! رێگەی نادەن بەئارەزوی خۆی وەک سەردەمی شەری سارد کە بە کورە نازادارەکەی ئەمریکاو ئەوروپا ناسرابو، هەموو پشتگیریەکی لێدەکرا خۆی با بدات، ئەم لوت بەرزیەی ئەردوگان وخۆبەشت زانینەی گەیشتە ئەوەی فرۆکەیەکی روسی بخاتە خوارەوە، نەیزانی خستنە خوارەوەی فرۆکەی روسی هەروا ئاسان نییە وئەگەری جەنگی جیهانی لێدەکرێت ولە پێناو تورکیای ئیسلامی نا دیموکراس وهاوکاریکەری داعش ونابوتدا، کەس ئامادەنیە جەنگی جیهانی هەڵبگیرسێنێت ! گەرچی هەموو چاوەروانی هیرشی روسیایان دەکرد، بەڵام روسەکان دانیان بەخۆداگرت و بریاری شەری ئابوریاندا، هەرچی پەیوەندیی ئابوری هەبوو لەگەڵ تورکیادا دایخست، بەمە توانی ئابوری تورکیا داتەپێنێت! کاتێک تورکیا زانی کە هاوپەیمانەکانی ناتۆی پشتگیری ناکەن کەوتە هەرەشە لەهاوپەیمانانی ناتۆی بەداخستنی بنکەی ئەنجەرلیک لە شەری دژ بە داعشدا !\nئەمانە هەموو بونە هۆی ئەوەی کە هاوپەیمانەکانی لە ئەمریکاو ناتۆتورەبن و پێی بڵێن خەتی سورت تیپەراند! سیاسەتە هەڵەکانی ئەردوگان کە لەلایەک دژبەهاوپەیمانەکانی ناتۆی و لەو لاشەوە خستنە خوارەوەی فرۆکەی شەرکەری روسی و ناکۆکیەکانی لەگەڵ ئیسرائیلدا لەسەر فەلەستین، دژایەتیکردنی ئێران لە بەشداری کردنی لە شەری سوریادا و بەرزبونەوەی گڕوبلێسەی شۆرشی کورد لە باکوردا و گوێنەدانی بەوهەموو کوشت و کوشتارەی لە شارەکانی باکوری کوردستاندا دەکراو زیندانی کردنی رۆژنامە نوسەکانی دژی ئەردوگان گەیشتە چڵە پۆپەو ئیترنەدەکرا چاوپۆشی لێبکریت وبێدەنگبن لێی! ئەمانە کۆمەڵێک هۆبوون کەبونە هۆی دروستبوونی قەیران بەدوای قەیراندا لە تورکیا، وەک دەڵێن ئەوەی یاری بەئاگر بکات پریشکی ئاگرەکە بەرخۆشی دەکەوێت و دەبێت باجەکەی بدات!! شەروراپەرینەکانی شارە کوردیەکان و تەقینەوە یەک بەدوای یەکەکانی ناو جەرگەی ئەستەمبوڵ وئەنقەرەی تورکیای هەژاند و ئەردوگانی توشی هیستریا کرد، رۆژ بەرۆژ تا دەهات ئەردوگان دەکەوتە هەڵەی زیاترەوە، سیاسەتێکی گرتبوەبەر کە تورکیای بەرەو هەڵدێر دەبرد! . تا لە ئاکامدا، گەیشت بەو کودەتایەی کەلە رۆژانی پیشودا روویدا، گەرچی زوربەی لێکدانەوەکان، بۆ ئەوە دەرۆن کە تورکیا خۆی دروستی کردبێت، بۆدەست گرتن بەسەر جومگەکانی دەسەلاتدا و گۆرینی دەستوری تورکیا و لەناوبردنی نەیارەکانی کەخۆی لە دەست ودایەرەی مامۆستا و هاورێ ئیسلامیە کۆنەکەیدا دەبینیتەوە کە فەتحوللە گولەنە! کە دەستیان گرتبوو بەسەرهەرە زۆری جومگەکانی دەوڵەتی تورکیاداولەهەمو شوێنێک ئامادەیان هەبو وەک ئەردوگان ناوی دەبردن، دەوڵەتێک بون لەناودەولەتێکدا بە تایبەتی لە دامەزراوەکانی دادگاو خویندن و تەنانەت لەناو سوپادا کە سوپای دووهەمی ناتۆیە، هەر چۆنێکبێت ئەم کودەتایە ئەردوگانی بەهۆش هێنایەوەو توانی دەوڵەتەکەی وسوپا پاکاتەوە لە نەیارەکانی!! بە دەیان جەنرال و ئەدمیرال هەزاران ئەفسەرو سەربازلەوانەی بەشداری کودەتا بون خرانە زیندان دەیان دانیشگاو خویندنگا داخران وکادیرەکان نێرانە ماڵەوە یان لەزیندان توند کران. بە سەدان کەس ئامادەکران بۆ بەردەم دادگا !. بەهەرحاڵ گەرباس لە زیانە ئابوریەکەی بکەین، کە بە چەندان ملیار دەخەمڵێنرێت . هاوکات لەدەست دانی هەزاران کادیری سەربازی ودەوڵەتی کە خۆی لە خۆیدا گوایە زیانە بە تورکیا گەیشتوە، کەچی لە بنچینەدا، بە سەرکەوتنێکی گەورە بۆ ئەردوگان وئاکەپە دێتە هەژماردن.\nهەر پاش ئەم سەرکەوتنە ئەردوگان، زۆر بە سانایی دەستی کرد بەهەوڵدان بۆ ئاسای کردنەوەی پەیوەندیەکانی لە گەڵ نەیارەکانی ( ئیسرائیل وروسیا) تەنانەت بۆ رازی کردنی پۆتین وروسیا وازی لەو سیاسەتە هێنا کە دژی سوریا گرتبویە بەرهەرلەپشتگیری کردنی گروپە ئیسلامیەکانەوە بیگرە تا دەگاتە داوای لابردن و دەرکردنی بەشار ئەسەد، لەگەڵ ئیرانیشدا خەریکی خۆرێکخستنەوەیەو پەیمانی دوقۆڵیان بەستوەو پێکەوە دژبەکورد و دەسکەوتی کوردی دەوەستنەوە و پ ک ک وپژاک و داعش وەک یەک دەناسێنن.\nبەم شێوەیە ئەردوگان لەپێناو بەرژەوەندییە ئابوری وسیاسیەکانی تورکیادا کەوتە جموجوڵ. هاوکات هەوڵە چەپەڵەکانی لەدژی دروستبونی قەوارەیەکی کوردی گرتە بەر، ئەوتا دەبینین کەوا هەموسەردانەواندنێکی قبوڵکردوە وهەموو شتێکی خستۆتەلاوە و ئامادەشە هی دیکەش بکات، بە مەرجێ کورد بە هیچ ئامانجێک نەگات. !\nئەی سەرکردەی حیزبە کوردییەکان، گەرئێوەش وەک بانگاشەی بۆدەکەن، گوایە بۆ کورد کاردەکەن و دەتانەویت خزمەت بە بەرژەوەندی کورد بگەێنن، دە ئێوەش، کراسێک لە ئەردوگان دادرن !! ئەو کاتێک زانی وڵاتەکەی لەبارێکی خراپدایە سەری شۆر کرد و دژ بە بیرو بۆچونەکانی خۆی وەستایەوە، گوێی بەهیچ نەدا! .\nدە ئێوەش لەگەڵ یەکدا رێککەون وناکۆکیەکانتان وازلێبهێنن. ئەمەش هەر بەوە دەبێت، تەنها و تەنها واز لە بەرژەوەندیە حیزبیەکانتان بهێنن. بەرژەوەندییئ باڵای نەرتەوەیی کورد بخەنە سەروو خۆتان و بنەماڵە و حیزبەکانتانەوە. بە تێکڕا بۆ سەربەخۆیی تێکۆشن ، تا ئەوەی بەدەستمان هێناوە لەدەستی نەدەین . گەر ئەمەتان نەکرد ئەوە بزانن کە سبەینی هەمومان لە بەردەم گەل و مێژوودا تاوانبار دەبین ومیژوو رەحم بە کەس ناکات !!!.


وه‌لامێک بۆ (حه‌مه غفور) له سه‌ر نوسینی بابه‌تێک …. – Denegkan\nوه‌لامێک بۆ (حه‌مه غفور) له سه‌ر نوسینی بابه‌تێک ….\nوه‌لامێک بۆ (حه‌مه غفور) له سه‌ر نوسینی بابه‌تێک له ژێر ناونیشانی(بۆمبی ته‌وقیتکراوی که‌رکوک له ئان و ساتدایه)\nعبدالرحمن محمد(مه‌لا رحمن ئاواره‌کان)\nحه‌مه غفور له به‌رواری13/9/2009 دا به‌به‌تێکی بڵاوکردۆته‌ووه له ژێر ناونیشانی( بۆمبی ته‌وقیتکراوی که‌رکوک له ئان و ساتدایه) به پشت به‌ستن به هه‌واڵێکی سایتی ئاوێنه (دایکێک و سێ منداڵ له که‌رکوک کوژراون) ،حه‌مه غفور به په‌له‌و بێ دواکه‌وتن به چه‌ند کاتژمێرێک دوابه‌دوای هه‌واڵه‌که بابه‌ته‌که‌ی بڵاوکرده‌ووه،ئه‌م کاره (داهێنانێکی نوسینه وا به په‌له) هه‌ڵۆ ئاسا ده‌رزی له زه‌وی هه‌ڵده‌گرێ،به‌ڵام دوای چه‌ند ڕۆژێک ده‌رکه‌وت که ئه‌م کاره له لایه‌ن باوکی منداڵانه‌ووه ئه‌نجام دراووه(هه‌رچه‌نده تاوانێکی زۆر دڕندانه‌یه که به‌شه‌ریه‌ت ڕاده‌چه‌ڵه‌کێنێ).بابه‌ته‌که‌مان له سه‌ر ئه‌وه‌یه شیکردنه‌ووه‌ی ڕوداوه‌کان به‌م شێوه‌یه کارێکی خراپ ده‌کاته سه‌ر ڕه‌وشی ڕوداوه‌کان له که‌رکوک،تاوانێک که ڕووده‌دات،جاری وا هه‌یه چه‌نده‌ها ساڵی ده‌وێت بۆ ئه‌وه‌ی بزانرێت ،ئه‌نجامده‌رانی و هۆکاره‌کانی چین.سیاسه‌ت فاڵگردنه‌ووه نیه،ئیلهامی شیعرێک نیه،غه‌ریزه‌یه‌ک نیه له له‌شی مرۆڤدا وا به زوویی به‌تاڵی که‌یته‌ووه، ده‌بێت ده‌یان و سه‌دان لێکۆڵینه‌ووه و خه‌رجی بۆ دابینکه‌ی،کادرێکی حیزبی ده‌بێت ڕێکخستنه‌کانی حیزبی له‌و شوێنه‌دا هه‌ڵخڕێنێ بۆ به دواداچونی ڕاستیه‌کان،بابه‌تێکی وا مانای دڵه‌خورپێ پێکردنی خه‌ڵکی ئه‌و شاره‌یه،فڕێدانی پروشێک ئاگره بۆ گڕکرتنی بارودۆخه‌که،ئاماده‌سازی ده‌مارگیریریه بۆ تۆڵه‌سه‌ندنه‌ووه(له نوسینه‌که‌ی حه‌مه غفوردا وا هاتووه که نه‌ته‌ووه‌کانی تری که‌رکوک ئه‌م کاره‌یان ئه‌نجام داووه دژی نه‌ته‌ووه‌ی کورد).حه‌مه غفور ده‌بێت کێشه کۆمه‌ڵایه‌تیه‌کان فه‌رامۆش نه‌کات که له کۆمه‌ڵگای کوردیدا تا ئێستا درێژه‌ی هه‌یه،ده‌یان و سه‌دان ڕووداوی دڵته‌زێنی له‌م جۆره‌ی لێ ده‌که‌وێته‌ووه. ده‌ستکاری کردنی هه‌ڵه،بۆ بارودۆخێک که ئێستا له که‌رکوکدا هه‌یه ،به سلبی(نیگیتیڤ) ده‌شکێته‌ووه. ده‌رباره‌ی ئه‌و بۆمبه ته‌وقیتکراووه‌ی حه‌مه غفور ،به ڕاستی خه‌لکی کرکوک له زۆربه‌ی بۆنه گشتیه‌کاندا(بۆ نموونه یاری سینی و زه‌رف) که له‌م شه‌وانه‌دا له ته‌له‌فزیونی (الشرقیه)وه پیشاندرا ،هه‌موو لاوانی نه‌ته‌ووه جیاجیاکانی که‌رکوک پێکه‌ووه یاریان ده‌کرد،که‌سو کارمان پێکه‌ووه له گه‌ڵ نه‌ته‌وه‌کانی تر تا ئێستا ساردیه‌ک نه‌کۆتۆته نێوانیانه‌ووه، خه‌لکی سیڤیلی(مه‌ده‌نی) شاره‌که ژیانی ڕۆتینی خۆیان به هاوبه‌شی ئه‌نجام ده‌ده‌ن.\nڕوانگه‌یه‌ک که ئه‌حزابی ناسیۆنالیستی و مه‌زهه‌بی بۆ سوود وه‌رگرتن له جه‌نگێکی ماڵوێرانکه‌ر هه‌یانه دیدی ئه‌و بۆمبه‌ته‌وقیتکراوه‌یه،کاری تیرۆریستی و ڕفاندنی خه‌ڵکی بێ تاوان و ته‌قه‌کردن له خۆپیشانده‌ران کاری کۆمه‌ڵێک (چه‌قۆ کێشی حیزبه‌کانه) که به‌رژوه‌ندیان له ناسه‌قامگیری شاره‌که‌دا ده‌بیننه‌ووه(زۆر جار ئه‌و چه‌قۆ کێشانه خه‌ڵکی شاری که‌رکوک نین) ،به داخه‌ووه هه‌ندێک له قه‌ڵه‌م به‌ده‌ستانی شۆڤینیستی ژه‌هراوی ده‌مارگیری نه‌ته‌ووه‌ی له قه‌ڵه‌مه‌کانیان ده‌چۆڕێت له شاره‌که‌دا،ته‌نها که‌سانی چه‌پ و ئازادیخوازه ده‌یانه‌وێت ئه‌و بۆمبه‌ته‌وقیتکراووه که ده‌سه‌ڵات ده‌یه‌وێت دروستی بکات هه‌ڵوه‌شێننه‌ووه. حه‌مه غفور، سیاسه‌تی (فرق تسود)له‌تکه‌و قازانجکه له شاری که‌رکوکدا پیاده ده‌کرێت،داهاتی نه‌وتی که‌رکوک ملیارات دۆلاره سالانه ،له‌هه‌مان کاتدا که‌رکوک بووته زبڵدان(وه‌ک له‌و وێنانه‌دا هاتووه که علی محمود بڵاوی کردۆته‌وه له سه‌ر سایته‌کان)،سیاسه‌ته شۆڤێنیستیه‌کانی به‌عس له که‌رکوکدا هه‌موو نه‌ته‌ووه جیاجیاکانی که‌رکوکی ده‌گرته‌ووه له ته‌رحیل(ڕاگواستن) و به به‌عسی کردن و ته‌عریب،چه‌نده‌ها گوندی تورکمان نشینی ڕاگواسته‌ووه،به تاوانی سیاسی بوون، چه‌نده‌ها خه‌ڵکی تورکمانی گواسته‌ووه‌و ڕه‌وانه‌ی ئێرانیانی کرد به تاوانی شیعه بوون.دراوسێ عه‌ره‌به‌که‌م که ڕه‌وانه‌ی که‌رکوک کرابوو له خوارووی عێراقه‌ووه بۆ که‌رکوک ته‌نها له به‌ر ئه‌ووه بوو که شیعه بوو،بۆیه هه‌موو نه‌ته‌وه‌کانی عێراق له ژێر ده‌سه‌ڵاتی عه‌شایه‌ر مه‌زهه‌بی قه‌ومیدا یه‌ک چاره‌نوس چاوه‌ڕوانیان ده‌کات. ئه‌گه‌ر به‌ووردی سه‌رنجی کۆمه‌ڵێک کاری تیرۆریستی ڕۆژنامه‌نوسان و که‌سانی سیاسی بده‌ی له که‌رکوک ،په‌نجه‌ی تاوانباری بۆ هاو نه‌ته‌وه‌کانی خۆیان درێژ ده‌کرێت.بۆیه بۆ ئێمه‌ی ئازادیخواز ده‌بێت په‌نجه‌ی تاوان یه‌کسه‌ر بۆ لایه‌نێک یا نه‌ته‌وه‌یه‌ک درێژ نه‌که‌ین ،ئه‌وه ده‌سه‌ڵاتی ڕه‌شی چینی بۆرژوازی عێراقیه که له حکومه‌تێکی کۆنه‌په‌رستی بۆرژوا قه‌ومی عه‌شایه‌ریدا کۆکردۆته‌ووه.خه‌ڵکی که‌رکوک له کاتی ئاواره‌بونیاندا، له ژێر ده‌سه‌ڵاتی هاوزمانه‌کانی خۆیاندا ،له که‌لاوه کۆنه‌کان و بنکه سه‌ربازیه‌کاندا نیشته‌جێببون ،جێگه‌یه‌ک که ته‌نها شایسته‌ی ئینسان نه‌بوو. ئه‌م شاره ده‌وڵه‌مه‌نده له نه‌وت ڕۆژانه ده‌یان ساد وسه‌ودای له سه‌ر ده‌کرێت ،بێ ئه‌ووه‌ی حیسابێک بۆ هه‌ست و ئاسایش و ژیانی ئه‌و خه‌ڵکه‌ی که تیایدا ده‌ژێت بکرێت.\nrahman_awarekan@hotmail.com 17-09-2009 \nPrevious مۆته‌که‌ی گۆڕان … مه‌هزه‌له‌ی حیزب !!\nNext پرۆسه‌ی – به گوندبونی – شاره‌كان و كاره‌ساته چاوه‌ڕوانكراوه‌كانی


◄ Result: Found 197, page 1 of 20 Items per page: 🗐 1 🗐 5 🗐 10 🗐 25 🗐 50 🗐 100\n✌ (BAYRAM KILIÇ (SELİM MERDİN Martyrs\n📅 Added on Dec 18 2015 10:32PM\n👁 This item has been viewed 4,679 times\nNavê Tevgerî: SELİM MERDİN Navê Rast: BAYRAM KILI [ More... 👁] ✖ ✖ 0 0 ✔ 80% ✍ S.E. 18-12-2015 22:32:46\n✌ (Çîdem Altêş (Jînda Dijwar Martyrs\n📅 Added on Jan 3 2016 11:19PM\n👁 This item has been viewed 1,994 times\nNavê tevgerî: Jînda Dijwar Navê rast: Çîdem Altêş [ More... 👁] ✖ ✖ 0 0 ✔ 70% ✍ S.E. 3-1-2016 23:19:19\n✌ (Elî Sîlmez (Kendal Pirsûs Martyrs\n📅 Added on Jan 18 2016 12:53AM\nNavê Tevgerî: Kendal Pirsûs Navê Rast: Elî Sîlmez [ More... 👁] ✖ ✖ 0 0 ✔ 70% ✍ S.E. 18-1-2016 0:53:29\n📅 00-03-1926 Dates & Events\n👁 This item has been viewed 6,629 times\n- راپەرینێک لەلایەن دەروێشەکانی شێخ سەعیدی پیرانەو [ More... 👁] ✖ ✖ ✖ 0 0 ✔ 78% ✍ H.B. 30-8-2010 11:19:59\n👁 This item has been viewed 8,043 times\n📅 04-09-2017 Dates & Events\n📅 Added on Sep 4 2017 12:00AM\n👁 This item has been viewed 9,782 times\nباکووری کوردستان - ئەمڕۆ، پارێزگاری تورکی شاری مێ [ More... 👁] ✖ ✖ 7 3 ✔ 99% ✍ H.B. 4-9-2017 0:00:00\n📅 05-03-2018 Dates & Events\n📅 Added on Mar 5 2018 12:00AM\n👁 This item has been viewed 5,793 times\nباکووری کوردستان - ئەمڕۆ پارێزگاری تورکی مێردینی [ More... 👁] ✖ ✖ 12 27 ✔ 99% ✍ H.B. 5-3-2018 0:00:00\n📅 05-08-1930 Dates & Events\n👁 This item has been viewed 12,442 times\n- سەرۆکێکی کورد بە نێوی حاجۆ ئاغاوە، کە کۆمەڵەی خۆ [ More... 👁] ✖ ✖ ✖ 0 0 ✔ 78% ✍ H.B. 30-8-2010 11:20:00\n📅 06-01-2020 Dates & Events\n👁 This item has been viewed 91,354 times\nباکووری کوردستان - ئەندامی دەستەی بەڕێوەبەرایەتی [ More... 👁] ✖ ✖ 14 9 ✔ 99% ✍ H.B. 2-12-2019 22:14:37\n📅 06-07-2018 Dates & Events\n📅 Added on Jul 6 2018 12:00AM\n👁 This item has been viewed 13,007 times\nباکووری کوردستان - لە گوندی تالاتی نسێبین و گوندی [ More... 👁] ✖ ✖ 9 0 ✔ 99% ✍ H.B. 6-7-2018 0:00:00


هودا پار بەژداری هەڵبژاردن ناكات\nهودا پار بەژداری هەڵبژاردن ناكات\nبه رواری داگرتن : 2019-01-12 12:23\nدیاربەكر - موحەمەد شاهین یاریدەدەری سەرۆكی گشتی پارتی دۆزی ئازاد ناسراو بە"هودا پار" ڕایگەیاند بەژداری لە هەڵبژاردنی شارەوانیەكان ناكەین كە بڕیارە لە 31ی مارتی 2019 ئەنجام برێت.\nبڕیارە لە 31 مارتی 2019 هەڵبژاردنی شارەوانیەكان لە توركیا ئەنجام بدرێت، بۆ ئەو مەبەستەش موحەمەد شاهین بەرپرسی هەڵبژاردنەكان و یاریدەدەری سەرۆكی گشتی هودا پار ڕایگەیاند: هودا پار بەژداری لە هەڵبژاردنی شارەوانیەكان ناكات كە بڕیارە لە 31ی مارتی 2019 ئەنجام برێت. هەروەها باسی لەوەش كرد ئەوە بەمانای بایكۆت كردن ناهێت.\nشاهین لە ڕاگەیەندراوەكەدا وتی" هودا پار لە ساڵی 2012 كە بە سیاسەتی دروست و دادپەروەی هاتۆتە مەیدانی سیاسەت لە هەڵبژاردنی 30ی مارتی ساڵی 2014 لە توركیا بەژداری لە هەڵبژاردنەكان كرد هەروەها لە لە هەڵبژاردنی 7 حوزەیرانی 2015 بەهەمان شێوە سەربەخۆ بەژداری هەڵبژاردنی كرد. لە دواین هەڵبژاردنی توركیا لە 24ی حوزەیران ئەنجام درا لە دیاربەكرو باتمان بە پاڵێوراوی سەربەخۆ لە 79 پارێزگای تری توركیا وەكو پارتی بەژداری هەڵبژاردنی كرد."\n"بڕیاری بەژداری نەكردن لە هەڵبژاردنی 31ی مارتی 2019 درا"\nشاهین لە بەردەوامی قسەكانی باسی لەوەش كرد"دوای پرس و ڕاوێژ و هەڵسەنگاندن لە لایەن ئەندامان و سەركردایەتی بۆ دۆخەكە بەهۆی ئامادە نەبون لەڕوی مادی بڕیار درا كە بەژداری لە هەڵبژاردنی شارەوانیەكانی توركیا كە بڕیارە لە 31ی مارتی 2019 ئەنجام بدرێت نەكەین."\n"بڕاری بەژداری نەكردنمان بڕیاری بایكۆت كردن نیە"\nلە كۆتای ڕاگەیەندراوەكە شاهین وتی" ئێمە كە وەكو پارتی ئامادەنین بەژداری هەڵبژارنی شارەوانیەكان نەكەین بەو مانایە ناهێت كە ئێمە بڕیاری بایكۆتمان داوە، هیوا دارین هەڵبژاردنی 31ی مارتی 2019 بۆ وڵاتمان و هاوڵاتیان ببێتە مایەی خێرو خۆشی."(İLKHA)\nبليته كان هودا پار هەڵبژاردن توركیا شارەوانی


جۆرێکی‌تر ببینین… | روزنامه روژان\nیکشنبه ۱۸ تیر ۱۳۹۶ - ۱۸:۵۶\n❖ ژیاننامەی سۆهراب سپێهری\nسۆهراب کوڕی ئەسەدوڵڵا لە پانزدەی ڕەزبەری ١٣٠٧ هەتاوی (۷ ئۆکتۆبری ۱۹۲۸زایینی) لە شاری کاشان لە‌دایکبووە. باوکی لە دایرەی پۆست کاری کردووە، دایکی ناوی ماه‌جەبیین بووە و هەر کاری ناوماڵی کردووە وهەردوکیان خەڵکی کاشان بوونە. کاتێ کە سوهراب ئەگاتە تەمەنی جەهێڵی باوکی کۆچی دوایی ئەکات. براێکیشی بووە کە لە ساڵی١٣۶٩ ئەمرێت و ئەو تەنیا کوڕ ئەبێت […]\nسۆهراب کوڕی ئەسەدوڵڵا لە پانزدەی ڕەزبەری ١٣٠٧ هەتاوی (۷ ئۆکتۆبری ۱۹۲۸زایینی) لە شاری کاشان لە‌دایکبووە. باوکی لە دایرەی پۆست کاری کردووە، دایکی ناوی ماه‌جەبیین بووە و هەر کاری ناوماڵی کردووە وهەردوکیان خەڵکی کاشان بوونە. کاتێ کە سوهراب ئەگاتە تەمەنی جەهێڵی باوکی کۆچی دوایی ئەکات.\nبراێکیشی بووە کە لە ساڵی١٣۶٩ ئەمرێت و ئەو تەنیا کوڕ ئەبێت و سێ خوشکی بووە.\nلەقوتابخانەی خەییام خوێندنی بنەڕەتی تەواو ئەکات و بۆ خوێندنی ناوندی ئەچێت بۆ قوتابخانەی پەهلەوی. دوای ئەوەش ئەچێت بۆ زانستگای سەرە‌تایی و دوای ماوەیێک لە ئێدارەی فەرهەنگ دائەمەرزێ.\nلە ساڵی ١٣٢۶ یەکێ لە کارەکانی بەناوی “کەناری چەمەن” ئەنووسێت.\nلە خەرمانانی ١٣٢٧ لە ئەزموونی دیپڵۆمی ئەدەبیدا بەشداری ئەکات و بە نمرەی چاک دەرئەچێ، پاشان ئەچێت بۆ تاران و لە زانکۆی تاران لە بەشی هونەرە جوانەکانی ئەم زانکۆیە خەریکی خوێندن ئەبێت.\nئەو هەروەها کۆمەڵە شێعرە نیماییەکەی خۆی لە ساڵی ١٣٣٠ بە ناوی “مەرگی ڕەنگ” بڵاو دەکاتەوە.\nلە ساڵی ١٣٣٠ لە زانستگای هونەرە جوانەکانی زانکۆی تاران بە نەفەری یەکەم دەر ئەچێت و دروشمی عیلمی وەردەگرێ و هەر لەم ساڵەدا چەند پیشانگای نیگارکێشی دائەنێت.\nکۆمەڵە شێعرە‌کەی‌تری بە ناوی “زندگی خوابها” (ژیانی خەونەکان) بڵاو دەکاتەوە.\nپاشان ئەبێتە مامۆستای هونەرستانی هونەرە جوانەکان و لە شیرکەتی نەوت دائەمەرزێ .\nلە ساڵی ١٣٣۴ کۆمەڵێ شێعری بە زمانی ژاپونی و چینی وتووە.\nلە هاوینی ساڵی ١٣٣۶دا چووە بۆ ئەورووپا، لە پاریس لە بەشی لیتۆگرافیدا خەریکی خوێندن بووە.\nپاشان کتێبی “آوارآفتاب” (هەرەسی هەتاو) بڵاو دەکاتەوە، کۆمەڵە شێعرەکانی‌تری بە ناوی:”شرق اندوه” (ڕۆژهەلاتی پەژارە)، “صدای پای آب” (دەنگی پێی ئاو)، “مسافر” (ڕێبوار)، “حجم سبز” (بارستایی سەوز)، “ما هیچ ما نگاه” (ئێمە هیچ ئێمەسەرنج) بووە.\nلە ڕەشەمێ هەر ئەو ساڵەدا بە تەواوی لە کاری دەوڵە‌تی دێتە دەرەوە.\nخەریکی وتنی شێعر ئەبێت و دوایین شێعری خۆی لە “ئیمامزادە سوڵتان عەڵی” لە ئاوایی “ئەردەهال” یەکێ لە دێهاتە‌کانی سەر بە کاشان ئەڵێت.\nسۆهراب سەفەری بۆ ئیتالیا، ئیسپانیا، هۆڵەند، فەرانسە، یۆنان و… کردووە. لە دوایین سەفەری خۆی بۆ بریتانیا کە لە بەر نەخۆشینی شێرپەنجەی خوێن چووبوو لە بەفرانباری ١٣۵٨دا گەڕایەوە بۆ تاران و لە ئیوارەی یه‌که‌می مانگی گوڵانی سالی١٣۵٩ (۲۱/۴/ ۱۹۸۰زایینی)دا بە هۆی ئەو نەخۆشییە کۆچی دوایی ئەکات و لە ئیمامزادە “سوڵتان عەلی بن موحەممەدی باقر” بە خاکی ئەسپێرن.\nئەو هەمیشەچاوی لە شێعرەکانی “نیما یوشیج” کردووە. لە شێعرەکانی سۆهرابدا بیرەوەرییە کۆنەکانی هێندستان و چین ئەبیندرێ، چونکا ئەو وەکوو “کریشنا موورتی” بیر ئەکاتەوە کە: “تێگەیشتنی مرۆڤ لە جیهانی دەوروبەری خۆی شتێک نییە کە لە باوک و باپیری بە ئەو گەییبێت بەڵکوو مرۆڤ ئەبێت بۆ خۆی بە جۆرێکی نوێ تەماشای جیهان بکات.” هەر لە بەر ئەم بیرەوەریە وتوویەتی: “چاوەکانمان ئەبێ بشۆین و جۆرێکی‌تر ببینین”.\nشێعرەکانی بە چەند زبانی ئینگلیزی و فەرانسەیی و ئیتالیایی و ئیسپانیایی وەڕگێڕدراوە. ئەو بە کەلتووری ڕۆژهەڵات پەیوەندی زۆری بووە.\nبڕێک لە شێعرە کۆنەکانی ژاپون و چینی بە زبانی فارسی وەرگێڕاوە.\nسۆهراب هەمیشە لە شێعرەکانیدا بیری بە مێهرەبانی و پاکی و چاکی و جوانی و ئاشتی و لە‌خۆبووردوویی کردۆتەوە.\nدەنگی ڕووناکی و پاکی پێی ئاو لە شێعرەکانی سۆهرابا بە جوانی ئەبیسترێ.\nئەو بێشک لە ڕادەی شاعیرە گەورەکانی هاوچەرخ لە ئێراندا بووە.\nسۆهراب تێئەکۆشێ کە لە هیچ کەس و هیچ شتێکێ تایبەت قسە نەکات. شێعرەکانی ئەو تاێبەت بە مرۆڤ و ژیانی مرۆڤایەتیە، نە شتێکیتر.\nدیوانی شێعری ئەم شاعیرە بە ناوبانگە بە ناوی “هەشت کتێب” چاپ کراوەتەوە. کتێبەکانی بەم ناوانەیە : بیدل- سپهری و سبک هندی- هنوز درسفرم- تا انتها- حضور- سهراب مرغ مهاجر- تفسیر حجم سبز- حافظ پدر سهراب سپهری پسر- نیلوفر خاموش- نظری بە شعرهای سهراب سپهری- نگاهی بە سهراب.\nلەسەر بەردی قەبرەکەی سۆهراب ئەم شێعرە نووسراوە:\nئەگەر ویستان بێن بۆلای من\nبە ئەسپایی و هێواش وەرن\nنەوەکو قڵش بەرێ\nچینی ناسکی تەنیایی من.\nئەمەش نموونەیێک لە شێعرەکانی کە لەسەر زاری خەڵک بەزۆری ئەوترێ:\nبە‌لەمێک درووست ئەکەم\nئەیخەمە نێو ئاوێ\nدوور ئەکەومەوە لەم شوێنە غەریبە\nکە لەوێدا هیچ کەسێ نییە کە لە تەرتی ئەویندا\nقارەمانەکان خەبەر کاتەوە\nبەلەمێکی بێ تۆڕ…\nماستێری وێژەی فارسی